Μην ανησυχείτε, η πατριδοκαπηλία είναι προτέρημα δικό σας - ΜΕΤΩΠΟ -\nΜην ανησυχείτε, η πατριδοκαπηλία είναι προτέρημα δικό σας\nΛονδίνο, 03 Νοεμβρίου 2010\nΑυτός είναι ο πραγματικός Δημοκρατικός Συναγερμός: Αποκαλεί «πατριδοκάπηλους» όσους διαφωνούν με την ρατσιστική και αντιδημοκρατική Διζωνική Δικοινοτική Ομοσπονδία! Αυτό είναι το θράσος που έχει η «εθνικόφρονα» παράταξη της δήθεν «λαϊκής δεξιάς», η οποία ξεδιπλώνει και ανεμίζει τις ελληνικές σημαίες μόνο όταν πλησιάζουν εκλογές, ενώ το 2004 προέτρεπαν τον λαό να την αντικαταστήσει με την ποικιλόχρωμη σημαία του Σχεδίου Ανάν.\nΗ δήλωση του βουλευτή Λευκωσίας και Αντιπρόεδρου του ΔΗΣΥ, κ. Νίκου Τορναρίτη, με την οποία αποκάλεσε «πατριδοκάπηλους» τους νέους που εξέφρασαν την αντίθεση τους στην Διζωνική Δικοινοτική Ομοσπονδία, κατά τη διάρκεια της μαθητικής παρέλασης της 28ης Οκτωβρίου, δεν πρέπει να προκαλεί έκπληξη, αναλογιζόμενοι την «χαϊδευτική» αντιπολίτευση που ασκεί ο Δημοκρατικός Συναγερμός στον Πρόεδρο Χριστόφια. Αντίθετα, επιβεβαίωσε τα φιλοδιζωνικά αισθήματα του κόμματος που αντιπροσωπεύει και την πλήρη σύμπλευση του, με τους χειρισμούς και προτάσεις Χριστόφια στο Κυπριακό. Παράλληλα, μας υπενθύμισε ότι η στάση του ΔΗΣΥ είναι ίδια και απαράλλακτη με την απόφαση που πήρε για ξεπούλημα και αφελληνισμό της Κύπρου το 2004, όταν ηγήθηκε της ναυαρχίδας του «ΝΑΙ» στο εκτρωματικό Σχέδιο Ανάν. Μια απόφαση, που αν την υιοθετούσε ο κυπριακός Ελληνισμός, δεν θα πραγματοποιείτο η παρέλαση στην οποία κόρδωνε ο κ. Τορναρίτης.\nΤο ΜΕΤΩΠΟ Κυπρίων Φοιτητών Ηνωμένου Βασιλείου δεν θεωρεί τον πατριωτισμό μονοπώλιο. Πατριωτισμός σημαίνει αγάπη προς την πατρίδα, και γι’ αυτό θεωρούμε όλους τους Έλληνες της Κύπρου πατριώτες. Δυστυχώς όμως, αδυνατούμε να μεταφράσουμε τον πατριωτισμό, σε «ενδοτισμό» και αποδοχή μιας μορφής λύσης, της οποίας εμπνευστής ήταν ο αιμοσταγής αρχιφασίστας, Ραούφ Ντενκτάς. Κι αυτό διότι ο πατριωτισμός μεταφράζεται σε καθημερινό αγώνα για απελευθέρωση και δικαίωση της πατρίδας μας. Σημαίνει διατήρηση της αξιοπρέπειας μας. Μιας αξιοπρέπειας που δεν μας αφήνει να χαμογελούμε στην όψη της σημαίας του κατακτητή, όπως πράττει ο φιλοδιζωνικός ηγέτης του Δημοκρατικού Συναγερμού, Νίκος Αναστασιάδης. Προτείνουμε λοιπόν, στα στελέχη του ΔΗΣΥ, να εφοδιάσουν την Πινδάρου με καθρέφτες, έτσι ώστε να αντικρίσουν το πρόσωπο τους, αφού ψάχνουν για πατριδοκάπηλους.\nComments Off on Μην ανησυχείτε, η πατριδοκαπηλία είναι προτέρημα δικό σας


Τα κείμενα που οδήγησαν στο "Μόνον της ζωής του ταξείδιον" - Λάκης Παπαστάθης\nΤο πρόσωπον του συγγραφέως εξερχόμενον επί της σκηνής, διαδραματίζει ουσιώδες μέρος - Κ. ΠΑΛΑΜΑΣ\nΘα προσπαθήσω να περιγράψω πώς σε κάπως πιο ώριμη ηλικία, μετά τα σχολικά διαβάσματα, ήρθα σε επαφή με τη ζωή και το έργο του Γ. Βιζυηνού.\nΕδώ και τριάντα χρόνια συλλέγω ελληνικά λογοτεχνικά περιοδικά και ετήσια λογοτεχνικά ημερολόγια. Οι σειρές που σήμερα έχω στη βιβλιοθήκη μου δεν βρέθηκαν σχεδόν ποτέ πλήρεις. Συμπληρώθηκαν τεύχος – τεύχος.\nΑρχές της δεκαετίας του ΄70 λοιπόν, αγοράζω από παλαιοβιβλιοπωλείο την «Ποικίλη Στοά» του Ι898, το γνωστό «Εθνικόν εικονογραφημένον ημερολόγιον» του Ι. Αρσένη. Διαβάζω δύο κείμενα για την Μπεττίνα Φραβασίλη που πέθανε στις 2 Οκτωβρίου 1896, σε ηλικία είκοσι χρονών. Τα άρθρα μιλούν για την πιανίστρια Μπεττίνα που είχε ιδιαίτερη αδυναμία στον Σοπέν, αλλά κυρίως αναφέρονται στον τραγικό της θάνατο: «Το Σάββατο ήνωνον αυτήν, νύμφην παρικαλλεστάτην, οι δεσμοί του Υμεναίου και του αισθήματος προς τον κ. Παπαγεωργίου και την Τετάρτην με δακρυβρέκτους οφθαλμούς, απεδίδετο εις την γην, εις την αιωνίαν ύπνωσιν, εις την διαρκή γαλήνην των νεκρών ….» Μέχρις εδώ τίποτα δεν πληροφορεί τον αναγνώστη για την οποιαδήποτε ανάμειξη του Γ. Βιζυηνού στο δράμα της κοπέλας.\nΣτη σελίδα 136 αρχίζει ένα τρίτο κείμενο με τίτλο Ο «Έρως του ποιητή». Μία υποσημείωση στο κάτω μέρος της ίδιας σελίδας, από τη διεύθυνση της «Ποικίλης στοάς», προετοιμάζει τον αναγνώστη.\n«Μετά συγκινήσεως παραδίδομεν εις την δημοσιότητα μίαν άγνωστον εντελώς σελίδα του Αθηναϊκού κόσμου, διαδραματισθείσαν εν αυτώ – χωρίς κανείς σχεδόν να την γνωρίζει – και αποτελούσαν θαυμασίαν υπόθεσιν δραματικωτάτου διηγήματος και ως εκ των προσώπων, άτινα ανεγνωρίσθησαν ομοθύμως ως έκτακτοι ιδιοφυίαι, ο μεν εν τη ποιήσει, η δε εν τη μουσική και ως εκ του τραγικού αμφοτέρων θανάτου. Τα γεγονότα εισί μέχρι κεραίας, ως ανωτέρω εκτίθενται, πιστά και ακριβή, λογίζεται δε ευτυχής η «Ποικίλη Στοά» αποκαλύπτουσα, μόνη αυτή, εξόχους και σπανιωτάτας δια τον παρ΄ ημίν φιλολογικόν και καλλιτεχνικόν κόσμον σκηνάς…» Το κείμενο περιγράφει τη γνωριμία του ποιητή με την οικογένεια Φραβασίλη, τον έρωτά του για τη μικρή Μπεττίνα και καταλήγει στο δραματικώτατο πρωινό της άνοιξης του 1892 που αυτός επισκέπτεται το σπίτι της οδού Αγίου Μάρκου, προκειμένου να κλέψει και να παντρευτεί την αγαπημένη του. Την ίδια μέρα οδηγείται στο φρενοκομείο. Και το άρθρο καταλήγει: «…. η καλλιτέχνις ήτο η Μπεττίνα Φραβασίλη. Ο δε ποιητής: ο Γεώργιος Βιζυηνός. Ο ποιητής απέθανε τον Απρίλιο και τον Οκτώβριο του ιδίου έτους έσυρε, χωρίς να το φαντάζεται, εις τον Άδην το είδωλόν του. Τους ήρπασεν ο θάνατος, δια να τους ενώσει η αθανασία».\nΠέρα από την ρομαντική περιγραφή τραγικών καταστάσεων, μία πληροφορία, εκ των υστέρων – όταν ξαναδιάβασα το έργο του – μ΄ εντυπωσίασε: Ο Βιζυηνός γνώριζε την Μπεττίνα και της αφιέρωνε ποιήματα από το 1885, όταν η μικρή ήταν μόλις εννέα χρόνων – είχε δηλαδή την ίδια ηλικία με τον παππού του Βιζυηνού όταν παντρεύτηκε τη σχεδόν συνομήλική του Χρύσα, στο διήγημά του «Το μόνον της ζωής του ταξείδιον».\nΤο Μάρτιο του 1892 δημοσιεύτηκε στην «Εικονογραφημένη Εστία» σε δύο συνέχειες η μελέτη του Βιζυηνού για τον Ίψεν. Δεκάδες είναι οι αντιστοιχίες. Για οικογενειακά δράματα μίλησαν και οι δύο. Ο ένας «επέστρεφε» στη Βιζύη της Θράκης και ο άλλος στο Σκήν της Νορβηγίας. Έζησαν από κοντά τη γέννηση της καινούργιας επιστήμης, της ψυχολογίας, που επηρέασε βαθιά το έργο τους. Ταξίδεψαν και οι δύο πολλά χρόνια στην Ευρώπη και κυνηγήθηκαν στην πατρίδα τους. Οι ήρωές τους μιλάνε τη γλώσσα που γνωρίζουν, ανάλογα με τον τόπο που ζουν, την τάξη και την ανατροφή τους. Το φινάλε των έργων τους χαρακτηρίζει «η φρικίασις, η αγωνία, η κατάπληξις έν μέσω κοινών πραγμάτων».\nΛίγες μέρες μετά τη δημοσίευση της μελέτης του θ΄ ανοίξει την πόρτα της τρέλας ακολουθώντας τον Ιψενικό ήρωα Όσβαλντ. Σίγουρα δεν είδε την πρώτη παράσταση των Βρικολάκων στην Ελλάδα που ανέβασε ο Ευτύχιος Βονασέρας στις 29 Οκτωβρίου του 1894, γιατί από τις 14 Απριλίου του 1892 ήταν έγκλειστος στο ψυχιατρείο. Τώρα ζει το δράμα στο πετσί του, ταυτίζεται με τον ήρωα του θρυλικού έργου. Η πνευματική συγγένεια που ένιωθε με τον Ίψεν, το πάθος του για το θέατρο αλλά και τα πεισιθάνατα φινάλε των περισσότερων διηγημάτων του, που θέλουν να μοιάσουν με θεατρικά έργα, με έκαναν να τον φανταστώ μέσα στο ψυχιατρικό ίδρυμα, στο κελί του, να υποτονθορύζει το πιο δοξασμένο αλλά και το πιο δραματικό φινάλε του νεώτερου δραματολογίου. Τον «άκουγα» το πρωί με την ανατολή να παίζει μόνος του και τους δύο ρόλους.\nΌσβαλντ: Μητέρα, δώσε μου τον ήλιο.\nΆλβινγκ: Τι είπες;\nΌσβαλντ: Τον ήλιο. Τον ήλιο.\nΆλβινγκ: Όσβαλντ, τι έχεις; Τι συμβαίνει; Όσβαλντ! Όσβαλντ! Κοίταξέ με!\nΌσβαλντ: Τον ήλιο, τον ήλιο.\nΣτον πρώτο τόμο του Εικονογραφημένου Εθνικού Ημερολογίου «Νέα Ελλάς» του 1894 πού εξέδιδε ο Γ. Δροσίνης και ο Γ. Κασδόνης υπάρχει ένα κείμενο για το Δρομοκαΐτειο Φρενοκομείο.«Ιδρύθη υπό των αειμνήστων Ζωρζή και Ταρσής Δρομοκαΐτου και άλλων κατόπιν δωρητών. Ήρχισε να λειτουργεί από πρώτης Οκτωβρίου 1887.»\nΥπάρχουν πληροφορίες για τους ασθενείς του 1892, χρονιά που μπήκε στο ίδρυμα ο Γ. Βιζυηνός.«Οι κατά το 1892 νοσηλευθέντες ανήλθον εις 152. Εκ τούτων εξήλθον ιαθέντες 12, άνευ μεταβολής καταστάσεως 14 και απέθανον 10. Ώστε έμειναν την πρώτη Ιανουαρίου 1893 προς θεραπείαν 116».\nΟι πληροφορίες για το κόστος της νοσηλείας του γεννούν ερωτήματα για το ποιος κάλυπτε τα έξοδα. «Οι εισερχόμενοι ασθενείς διαιρούνται εις τρεις τάξεις. Οι της Α΄ πληρώνουσι δρ. 700 κατά διμηνίαν, οι της Β΄ δρ. 400, οι της Γ΄ δρ. 120. Η διαφορά μεταξύ των τριών τάξεων συνίσταται εις την κατοικίαν και το ποικίλον της τροφής».Οι 700 δραχμές τη διμηνία - γιατί φαίνεται πως νοσηλευόταν στην πρώτη θέση - ισοδυναμούσαν με δύο πολύ καλούς μισθούς εκείνη την εποχή. Ο κανονισμός του Ιδρύματος ανέφερε πως αν δεν πληρωθούν τα νοσήλια ο πάσχων απολύεται ή, αν είναι επικίνδυνος, παραδίδεται στην αστυνομία.\nΤο ετήσιο «Χρονολογικόν, Φιλολογικόν και Γελοιογραφικόν, Εθνικόν Ημερολόγιον» του Κωνστ. Φ. Σκόκου, διαβάστηκε για δεκαετίες από πολλές γενιές μορφωμένων Ελλήνων. Στον τόμο του 1894, ο διδάκτωρ της Ιατρικής Νικόλαος Ι. Βασιλειάδης δημοσιεύει τη μελέτη του Γεώργιος Μ. Βιζυηνός (Ο Έλλην Γκύ δε Μωπασσάν).\n«Το δράμα του Γκύ δε Μωπασσάν, όπερ κατά το έαρ του 1892 ανεστάτωσε τους Παρισίους, έσχε πικρόν αντίκτυπον και εις την ημετέραν πτωχήν φιλολογίαν.Ο κόσμος έκλαιε μίαν ατυχή διάνοιαν κλεισθείσαν εν καιρώ του σπινθηροβολισμού της εις εν φρενοκομείον και η ελληνική φιλολογία προέπεμπε υπό την αυτήν δραματικήν εξέλιξιν τέκνον της, τον Γεώργιον Μ. Βιζυηνόν. Ω, ενθυμούμαι απλήστως την αλγεινήν εκείνην νύκτα. Είχον κληθή κατεπειγόντως και ο ποιητής κατά την ώραν εκείνην του αμυδρού σκιόφωτος της εσπέρας, εστολισμένος με άνθη λευκωπά, με ανεμώνας, με ωραία ρόδα, ολίγα αγριολούλουδα και μαργαρίτας δύο-τρεις επί της κομβιοδόχης, ισχυρίζετο ότι περιέμενε την μνηστήν του, την ξανθήν και γαλανήν κόρην των φαντασιοπλήκτων ονείρων του. Η φυσιογνωμία του νευρώδης συνεσπάτο συχνά πυκνά και ο ίδιος διασκελίζων την αίθουσαν απήγγελλε περιπαθείς στροφάς φλογερού έρωτος και έρραινε προ της θύρας του δροσοπέταλα ρόδα, εφ΄ ων θα επάτει της μνηστείας την οδόν η γαλανή του!\nΔύο εβδομάδας κατόπιν επεσκεπτόμεθα το Δρομοκαΐτειον φρενοκομείον. Εν τω δωματίω της διευθύνσεως, όπου εγενόμεθα δεκτοί, παρετήρησα ότι επί της τραπέζης έκειντο φύλλα ερριμμένα με ημίσβεστον γραφήν και με μελανώματα..Τι σύμπτωσις! Ήσαν ποιήματα του Βιζυηνού. Απλήστως τότε προσεπάθησα ν΄ αναγνώσω μερικά. Ενώ δε απησχολούμην εις την ανάγνωσιν εισάγεται ο ποιητής, διασκελίζει την αίθουσαν και ρίπτεται εις τας αγκάλας μου. Δεν θα θελήσω να γράψω ούτε το τι ήσθάνθην, ούτε το τι μεταξύ μας εξ εγγυτάτης φιλίας ελέχθη».\nΜετά από τρία χρόνια απέκτησα την «Ποικίλη στοά» του 1894. Βλέπω μία μικρή φωτογραφία του Βιζυηνού, άγνωστη σε μένα τότε –συνήθως δημοσιευόταν το γνωστό γκρό πλάν με το καπέλο- και κάτω από τη φωτογραφία την υπογραφή του. Σίγουρα η φωτογραφία διαλέχτηκε προσεχτικά γιατί ταίριαζε στο κείμενο που ακολουθούσε. Είχε τον τίτλο «Σελίδες εν φρενοκομείο» και υπότιτλο «Ο ατυχήσας ποιητής». Συγγραφέας και πάλι ο Βασιλειάδης. «Εγώ δεν θα ιστορήσω τον εμπνευσμένον ποιητήν, ούτε τον βαθύν φιλόσοφον και καλλιτέχνην λογογράφον, αλλά τον έκρυθμον νουν, την σκελετώδη φαντασίαν, τον παράφρονα Βιζυηνό και θα παραθέσω μερικάς ποιητικάς αναλαμπάς, όσας εφείσθη η μανία να συντρίψη, μερικά του ποιήματα, άτινα εξέλεξα εν τω φρενοκομείω εκ του σημειωματαρίου του. Μην απορήσητε διόλου δι΄ αυτό. Ο ποιητικός νους του Βιζυηνού έχει αναλαμπάς και εις της παραφροσύνης ακόμη τον σάλον. Μόνον θα παρακαλέσω τον αναγνώστην μου να με παρακολουθήση εις το βουνόν του Δαφνίου ενώ ωδήγουν αυτόν ατημέλητον, με εξημμένην την φαντασίαν, περιδεή και φορούντα το ηριθμημένον ένδυμα ενός φρενοκομείου και ακαταπαύστως χειρονομούντα».\nΣτον περίπατό τους στο βουνό, οι δύο άνδρες μιλούν ασταμάτητα για τη λογοτεχνία. Δύο τουλάχιστον φορές ο Βιζυηνός απαγγέλλει ποιήματά του λέγοντας μάλιστα πως ένα από αυτά γράφτηκε προσφάτως. Πρόκειται για το ποίημα «Μόνο η φτώχεια δεν πεθαίνει» που αποτελείται από δεκαοκτώ στροφές. Δύο φορές επίσης ο ποιητής χάνει τον έλεγχο των λεγομένων του αλλά ο Βασιλειάδης επιμένει στην άποψη πως ο Βιζυηνός γράφει ποίηση μέσα στο Δρομοκαΐτειο προτείνοντας στους αναγνώστες να διαβάσουν το πρώτο ποίημα που έγραψε μόλις μπήκε στο φρενοκομείο. Πρόκειται για το περίφημο ποίημα «Το φάσμα μου» που περιέχει και τη γνωστή στροφή «Και από τότε που θρηνώ το ξανθό και γαλανό και ουράνιο φως μου, μετεβλήθη εντός μου και ο ρυθμός του κόσμου».\nΌταν το πρωτοδιάβασα δεν γνώριζα πως το ποίημα αυτό είναι παραλλαγή εκείνου που έγραψε για το θάνατο της πριγκίπισσας Αλεξάνδρας τον Σεπτέμβριο του 1891 –πριν μπει δηλαδή στο ψυχιατρείο. Αλλά και όταν το πληροφορήθηκα, μέσα μου ήθελα να πιστεύω τη μυθική εκδοχή, ότι είναι γραμμένο μέσα στο ψυχιατρείο, για την Μπεττίνα. Όταν όμως ήρθε η ώρα να γράψω το σενάριο της ταινίας, το δημοσίευμα του Βασιλειάδη ήταν για μένα πολύτιμο, γιατί με οδήγησε στη βεβαιότητα πως ο Βιζυηνός μπορεί να μην έγραψε σημαντικά ποιήματα μέσα στο ψυχιατρείο, προσπαθούσε όμως να ξαναβιώσει αυτά που είχε μέχρι τότε γράψει. Και όταν η συλλογή μου πλουτίστηκε με τον τόμο της «Εστίας» του 1894, όπου την Κυριακή 17 Ιουνίου πρωτοδημοσιεύεται η πρώτη απ΄ τις τρεις συνέχειες του διηγήματος «Το μόνον της ζωής του ταξείδιον», φαντάστηκα αυτή τη σκληρή αφήγηση να την ξαναζεί στο Δρομοκαΐτειο.\nΟ Κινηματογράφος είναι η τέχνη που κινείται με μεγάλη ευκολία πίσω-μπρος στο χρόνο ενώ ταυτοχρόνως η αφήγησή του είναι πάντα σε πρώτο πρόσωπο οριστικής ενεστώτος. Δηλαδή τώρα. Δεν υπάρχει παρελθόν, δεν υπάρχει μέλλον, όλα είναι ζωντανά τη στιγμή που φαίνονται στην οθόνη. Το ίδιο και τα διαβάσματά μας μας οδηγούν, όχι για να ονειροπολήσουμε, αλλά για να ξανασυνθέσουμε το παρόν μας, τη ζωή μας, κάθε στιγμή.


ΠΏΣ ΝΑ ΣΗΚΏΣΕΙ ΤΑ ΠΑΠΆΚΙΑ ΜΩΡΏΝ - ΠΟΥΛΙΆ - 2021\nΠώς να σηκώσει τα παπάκια μωρών\nΈτσι, βρήκατε μια πάπια μωρών ή πολλαπλές πάπιες μωρών, ή έχετε αγοράσει ένα σε ένα κατάστημα ζωοτροφών, και χρειάζεστε βοήθεια. Εγώ προσωπικά βρήκα τρία εγκαταλελειμμένα παπάκια στη μέση μιας πολυσύχναστης τομής και ήθελα να μοιραστώ μαζί σας πώς να τα αυξήσουμε με επιτυχία στην ενηλικίωση!\nΤα παπάκια είναι πολύ κτητικός. Το πρώτο πράγμα που βλέπουν ότι πιστεύουν ότι είναι η μητέρα τους. Εάν μεγαλώνεις πολλαπλά παπάκια χωρίς μαμά, θα συνδεθούν μαζί και τίποτα δεν θα τα χωρίσει. Εάν ένα από τα παπαγάλοι σας μένει μόνο του, θα χαράξει και θα κρυφτεί για ώρες. Αν ανυψώνετε μόνο μία πάπια μωρού, θα χρειαστεί ένα ανθρώπινο δεσμό και θα γίνει συνδεδεμένος με τον ανθρώπινο χειριστή του. Λάβετε υπόψη σας εάν σκοπεύετε να τα διατηρήσετε ως κατοικίδια ζώα ή να τα αφήσετε πίσω στη φύση.\nΌταν είναι μικρά παπάκια, χρειάζονται ζεστασιά! Ειδικά αν έχετε μόνο ένα. Οποιαδήποτε λάμπα ή λάμπα θα κάνουν!\nΣτέγαση. Οποιοδήποτε κουτί αποθήκευσης θα κάνει για να στεγάσει τα μωρά σας μέχρι να είναι μεγαλύτερα. Μπορείτε επίσης να χρησιμοποιήσετε κουτιά από χαρτόνι, αλλά μπορεί να βρέξουν, θα πρέπει να τοποθετήσετε το κατώτατο όριο ενός κουτιού από χαρτόνι με ένα παχύ στρώμα εφημερίδας. Οποιοδήποτε δοχείο που θα στεγάσει τα παπαγάλοι του μωρού σας θα πρέπει να είναι επένδυση. Οι πάπιες είναι τα πιο αστεία ζώα που είχα ποτέ. Τρέφουν παντού όλη την ώρα! Επίσης, κατά τη διάρκεια των ωρών σίτισης, τα τρόφιμα παίρνουν παντού, βεβαιωθείτε ότι έχετε χρόνο για να καθαρίσετε.\nΣίτιση. Τα παπάκια έχουν τη μεγαλύτερη όρεξη στον κόσμο. Εάν δεν προσβάλλουν το φαγητό τους μόλις το δουν, αυτό συνήθως υποδεικνύει ασθένεια. Είναι αρκετά εύκολο να κάνετε σπιτικά φαγητά πάπιας, ή μπορείτε να αγοράσετε αλεύρι αλεύρι καλαμποκιού ή πάπια. Cornmeal μπορεί να βρεθεί σε οποιοδήποτε κατάστημα παντοπωλείων, αλλά τα παπάκια φαγητό μπορεί να βρεθεί μόνο σε καταστήματα καρφί. Βεβαιωθείτε ότι δεν θα αγοράσετε τροφή για ενήλικα υδρόβια πτηνά για τα παπάκια του μωρού σας επειδή είναι γεμάτη με φάρμακο. Δεδομένου ότι οι πάπιες μωρών έχουν τέτοιες μεγάλες ορέξεις, είναι πολύ εύκολο για αυτούς να υπερβολική δόση σε κάθε ενήλικα πουλί τροφίμων.\nΤα παπάκια μωρών χρειάζονται μια ποικιλία από χόρτα και πρωτεΐνες στη διατροφή τους, αλλά όλα πρέπει είτε να είναι ψιλοκομμένα είτε όλα να γίνονται σε μπλέντερ. Εδώ είναι πολλά σπιτικά γεύματα που έκανα τα παπάκια του μωρού μου τακτικά.\nΘα αναμίξω λίγη τροφή γάτας ή σκύλου σε ένα μπλέντερ με και λαχανικά, ρουμανικό μαρούλι, σπανάκι, λάχανα Βρυξελλών, λάχανο, σέλινο, καρότα, μπρόκολο και πολλά άλλα. Επίσης, μπορείτε να συμπεριλάβετε φρούτα, αλλά όχι πάρα πολύ, επειδή μπορεί να αυξήσει τα περιττώματά τους και έχει υψηλή περιεκτικότητα σε ζάχαρη. Ορισμένα φρούτα που αναμειγνύονται σε ένα μείγμα είναι τα σταφύλια, οι φράουλες, τα μήλα, οι μπανάνες, τα ροδάκινα, οι ντομάτες, τα αχλάδια και πολλά άλλα. Θα μπορούσατε επίσης να προσθέσετε αυγά για πρωτεΐνες.\nΓια μεσημεριανό γεύμα και δείπνο, θα ανοίξω το ψυγείο μου και θα αρπάξω τα παραπάνω συστατικά και θα τα ρίξω όλα σε μπλέντερ και θα τα τροφοδοτήσω με τα παπάκια μου. Κάποια γεύματα θα επικεντρωθώ περισσότερο στα λαχανικά και τα χόρτα τους και άλλες φορές στις πρωτεΐνες τους, και μερικές φορές απλά μείγμα μερικά μήλα για λίγο σνακ. Το αρχικό γεύμα πατατάκι γεμίζει κυρίως με δημητριακά και καλαμπόκι, το οποίο δεν είναι τόσο υγιές όσο τα γεύματα σπιτικά. Μπορεί να χρειαστεί λίγο περισσότερο, αλλά τελικά οδηγεί σε πιο χαρούμενα παπάκια.\nΤα παπάκια αγαπούν το νερό, φροντίστε να κρατήσετε τα μπολ με νερό ρηχά και ανθεκτικά. Τα παπάκια σας θα πηδήξουν σε κάθε ευκαιρία που μπορούν, και θα μπορούσαν ακόμη και να πάρουν το σκυλάκι τους σε αυτό. Τα παχιά παπάκια μπορούν να τα οδηγήσουν σε πολύ κρύο. Μπορείτε να προσθέσετε μερικά βράχια ή μάρμαρα στα κύπελλα νερού τους, ώστε να μην μπορούν να πηδήξουν μέσα στα κύπελλα τους και έτσι τα κύπελλα τους δεν θα χυθούν. Τα παπάκια χρειάζονται νερό για να καταπιούν το φαγητό τους. ΠΡΕΠΕΙ να τους παρέχετε νερό όταν τρώνε.\nΤα παπάκια μπορούν να κολυμπήσουν την πρώτη μέρα. Πρέπει να τους επιβλέπετε όταν κολυμπούν, γεμίστε μια μικρή μπανιέρα με χλιαρό νερό και μπορείτε να επιβλέπετε τα παπάκια σας να κολυμπούν. Όταν είναι νέοι, μην τους αφήνετε να κολυμπήσουν για πολύ καιρό γιατί το σώμα τους θα πάει πάρα πολύ παγωμένο. Αφού τελειώσουν με το μπάνιο τους, φροντίστε να τα στεγνώσετε. Μόλις γερνούν, μπορείτε να τους αφήσετε να κολυμπήσουν σε μια φουσκωτή πισίνα.\nΜόλις τα παπάκια σας φτάσουν σε ηλικίες δύο εβδομάδων, μπορείτε να τα αφήσετε ελεύθερα να τρέξουν στο κατώφλι σας. Έκανα τα τρία παπάκια μου μια κλειστή περιοχή στο κατώφλι μου όπου μπορούν να τρέξουν ελεύθερα και να πάρουν τα πράγματα στο μεγάλο. Στον περίκλειστο χώρο, έχω συμπεριλάβει επίσης μια μπανιέρα στην οποία μπορούν να πίνουν και να μπουν μέσα. Αρέσει επίσης να ψεκάζονται με ένα σπίτι. Μην αφήνετε τα παπάκια σας εκτός εποπτείας μέχρι να είναι περίπου ένα μήνα. Καταλήξαμε να απελευθερώσω τις πάπιες μου σε μια τοπική λίμνη τριών μηνών. Δεν σας συμβουλεύω να κρατάτε τις πάπιες σας εκτός αν έχετε μεγάλη περιουσία για να περιφέρονται και μια λίμνη. Είναι πολύ ακατάστατα ζώα και το καλύτερο μέρος για αυτούς είναι να ζουν σε μια λίμνη με άλλες πάπιες. Προσαρμόζονται πολύ καλά, οπότε δεν χρειάζεται να ανησυχείτε για το ότι δεν επιβιώνουν αφού τους αφήσετε πίσω στην άγρια φύση.\nΟι πάπιες των μωρών είναι επιζώντες! Το μικρότερο από τα τρία που βρήκα απλά στο πλάι του δρόμου δεν κινείται, ενώ τα άλλα δύο έτρεξαν σε κύκλους. Φαινόταν σαν να χτυπήθηκε από ένα αυτοκίνητο ή να κολλήσει σε ένα ελαστικό. Νόμιζα ότι ήταν νεκρός, αλλά δεν μπορούσα απλά να αφήσω τον φτωχό άνθρωπο στην άκρη του δρόμου. Μόλις πήρα τους 3 από αυτούς σπίτι, ο τραυματίας πραγματικά πήρε ενέργεια και αποδείχθηκε ότι είναι μια χαρά. Μάλλον φοβόταν λίγο, ίσως έτρεξε κάτω από ένα αυτοκίνητο. Θυμηθείτε, αυτοί οι τύποι είναι επιζώντες!\nΒεβαιωθείτε ότι έχετε πάρει πολλές εικόνες από αυτά! Αυτά μεγαλώνουν τόσο γρήγορα! Αν έχετε οποιεσδήποτε άλλες ερωτήσεις σχετικά με την αύξηση των παγωτών σχόλιο παρακάτω! Θα χαρούμε να επιστρέψουμε σε εσάς.\nΕτικέτες: Εκπαίδευση Κέντρο Εξωτικά κατοικίδια Γάτες\nΠώς να Φροντίδα για ένα Violet Goby (Dragonfish)\nΠώς να διδάξετε έναν Γερμανό Ποιμενικό να μην σκάσει\nΔυτικά Γερμανικά Ποιμενικά Σκυλιά\nCopyright 2021 https://animalartists.net Πώς να σηκώσει τα παπάκια μωρών


Ρομπότ- ιερέας δίνει την...ευλογία του - enikonomia.gr\nΡομπότ- ιερέας δίνει την…ευλογία του\n15:25 , 1 Ιουνίου 2017\nΚαι πάλι στο προσκήνιο, η Βιτεμβέργη. Όπως και πριν από 500 χρόνια. Τότε, ο Μαρτίνος Λούθηρος θυροκόλλησε στην πύλη μιας εκκλησίας εκεί, τις περίφημες 95 «Θέσεις» του, ζητώντας δραστική μεταρρύθμιση της Ρωμαιοκαθολικής Εκκλησίας. Το γεγονός πυροδότησε τη Μεταρρύθμιση, ως αντίδραση ακολούθησε η Αντιμεταρρύθμιση, για δεκαετίες στρατιές των μεν και των δε αιματοκυλούσαν την ευρωπαϊκή ήπειρο, από και προς όλες τις κατευθύνσεις. Αποτέλεσμα, μεταξύ άλλων, το Σχίσμα μεταξύ Καθολικών και Διαμαρτυρομένων.\nΣτο πλαίσιο των φετινών εορτασμών για τα 500 χρόνια, μια ομάδα από την Προτεσταντική Εκκλησία της Έσσης και του Νασάου, με επικεφαλής τον κληρικό Στέφαν Κρεμπς, κατασκεύασε έναν ιερέα-ρομπότ, που ακούει στο όνομα BlessU-2 (σαν να λέμε «Την ευλογία μου (να έχετε) κι εσείς, επίσης»).\nΟ ιερέας-ρομπότ διαθέτει οθόνη αφής, κεφάλι και δυο χέρια. Εδώ και κάποιες μέρες δίνει την ευλογία του στα γερμανικά, αγγλικά, γαλλικά, ισπανικά ή πολωνικά, αναλόγως την επιλογή αυτού που επιθυμεί να ευλογηθεί. Ο οποίος, επιπροσθέτως, έχει τη δυνατότητα να επιλέξει μεταξύ γυναικείας και ανδρικής φωνής. Ο ιερέας-ρομπότ υψώνει τα χέρια του (σ.σ. προς τον Ύψιστο), αναβοσβήνουν τα φωτάκια του, απαγγέλει μια ρήση από τη Βίβλο και λέει: «Ο Θεός σε ευλογεί και σε προστατεύει». Αν του ζητηθεί, προσφέρει και εκτύπωση των όσων είπε. Είναι προφανές ότι, επειδή βρισκόμαστε στη Γερμανία που προνοεί σχεδόν σε ό,τι έχει να κάνει με μηχανές, υπάρχει «αντίγραφο ασφαλείας», σε περίπτωση βλάβης.\n«Η όλη ιδέα είναι να προκαλέσουμε δημόσιο διάλογο» εξήγησε ο Κρεμπς. «Ο κόσμος απ’ το δρόμο δείχνει περιέργεια, ενδιαφέρον, διασκεδάζει. Μέσα στην εκκλησία, όμως, ο κόσμος νομίζει ότι θέλουμε να αντικαστήσουμε τους πάστορες με μηχανές» προσέθεσε. Για τον Κρεμπς, ένα ρομπότ ποτέ δεν μπορεί να προσφέρει ό,τι προσφέρει ο ιερωμένος στον πιστό: «Δεν θέλουμε να ρομποτοποιήσουμε τη δουλειά μας στην εκκλησία, αλλά θέλουμε να δούμε κατά πόσον μπορούμε να δώσουμε θεολογική προοπτική σε μια μηχανή».\n#Γερμανια \_\t#ΙΕΡΕΑΣ\t#ΡΟΜΠΟΤ\t#ΡΟΜΠΟΤΙΚΗ\n22:57\t, 6 Ιουνίου 2022\nΊλον Μασκ: Γιατί απειλεί να τινάξει στον αέρα το deal για την εξαγορά του Twitter\nΟ Ίλον Μασκ προειδοποίησε σήμερα ότι μπορεί να αποσύρει την προσφορά του 44 δισεκατομμυρίων δολαρ...\n22:28\t, 31 Μαΐου 2022\nΔεν φαντάζεστε πόσες ημέρες δαπανούν οι εργαζόμενοι για να τακτοποιήσουν τα spam στα email τους\nΝέα έρευνα αποκαλύπτει πόσες ημέρες χρειάζονται οι εργαζόμενοι για να τακτοποιήσουν τα spam στο e...


Ενοικιάσεις Αυτοκινήτων Σκόπελος | Imperial Car Rental Σκόπελος\nΕνοικιάσεις Αυτοκινήτων Ειδικές Προσφορές Σκόπελος - Ελλάδα\nΕνοικιάσεις Αυτοκινήτων Σκόπελος - Ελλάδα | Imperial Car Rental\nΗ Σκόπελος είναι ένα από τα νησιά των Βορείων Σποράδων, το πιο πράσινο νησί της Ελλάδας, με πυκνά δάση που καλύπτουν το μεγαλύτερο μέρος της και καλή τουριστική υποδομή, διατηρώντας παράλληλα τον παραδοσιακό χαρακτήρα της. Το λιμάνι Σκοπέλου συνδέει ακτοπλοϊκώς το νησί με Θεσσαλονίκη, Βόλο, Άγιο Κωνσταντίνο, Κύμη και Μαντούδι Ευβοίας. Ένα ενοικιαζόμενο αυτοκίνητο από την Imperial Car Rental θα αποτελέσει το ιδανικό μεταφορικό μέσον για τις περιηγήσεις σας στο νησί. Στην αρχαιότητα η Σκόπελος ονομαζόταν Πεπάρηθος και φημιζόταν για το κρασί της, τον Πεπαρήθιο οίνο. Κατοικήθηκε από Κρήτες, με αρχηγό τον γιό του θεού Διονύσου και της Αριάδνης, Στάφυλο, που έδωσε το όνομα του αδελφού του Πεπάρηθου στο νησί και άφησε μέχρι σήμερα το έθιμο των σπονδών με κρασί για την οικοδόμηση σπιτιών, ναών και πλοίων. Κατά τους ελληνιστικούς χρόνους μετονομάστηκε στο σημερινό της όνομα, Σκόπελος. Τον 4ο αιώνα, ο επίσκοπος και σημερινός πολιούχος άγιος της Σκοπέλου, Άγιος Ρηγίνος, σύμφωνα με τον μύθο, σκότωσε στην τοποθεσία Δρακοντόσχισμα τον δράκοντα που καταδυνάστευε το νησί για τετρακόσια χρόνια. Κατά την περίοδο της Φραγκοκρατίας η Σκόπελος ανήκε στην ενετική οικογένεια Γκίζη. Λεηλατήθηκε από τον Μπαρμπαρόσα το 1538 και υποδουλώθηκε από τους Τούρκους μέχρι το 1830, οπότε ενώθηκε με το νεοσύστατο κράτος της Ελλάδας. Γνωρίστε τη Σκόπελο, εξερευνώντας την με το κατάλληλο ενοικιαζόμενο όχημα από την Imperial Car Rental. Η πόλη της Σκοπέλου είναι ένας διατηρητέος παραδοσιακός οικισμός με χαρακτηριστική αρχιτεκτονική, αρχοντική όψη και όμορφα καλντερίμια στα γραφικά σοκάκια της. Η Χώρα αλλά και ολόκληρο το νησί είναι γεμάτο από υπέροχα εκκλησιαστικά μνημεία, πολυάριθμες παλιές παραδοσιακές εκκλησίες, ξωκλήσια και μοναστήρια. Στην πρωτεύουσα του νησιού θα δείτε το Ενετικό Κάστρο των Γκύζη, την παλιά Επισκοπή, το Λαογραφικό Μουσείο, το Αρχαίο Ασκληπιείο στη θέση Αμπελική, το σπίτι του λογοτέχνη Παύλου Νιρβάνα, το εκκλησάκι του Αγίου Ιωάννη με τα 112 σκαλοπάτια και συγκλονιστική θέα. Αγοράστε μοναδικά δώρα, μελανόμορφα αγγεία, μικρογραφίες πραγματικών καραβιών, σφυρήλατα μαχαίρια, λαδοφάναρα, κεντήματα, από τα παραδοσιακά εργαστήρια καλλιτεχνών του νησιού που δουλεύουν αιώνες τον πηλό, το ξύλο, γυαλί, μέταλλο, ύφασμα. Θα εντυπωσιαστείτε από τις ιδιαίτερες επιλογές και την ξεχωριστή ατμόσφαιρα και χαρακτήρα στα καφέ και μπαρ. Εκτός όμως από την Χώρα Σκοπέλου, η ενοικίαση αυτοκινήτου Imperial Car Rental σας δίνει πρόσβαση και στους υπόλοιπους γραφικούς οικισμούς του νησιού, Γλώσσα, παλιό Κλήμα, Έλιος, τον μυκηναϊκό τάφο στον Στάφυλο, το Ασκληπιείο στα ανατολικά της Χώρας, κοντά στη θάλασσα. To Λουτράκι, δεύτερο λιμάνι της Σκοπέλου, χτισμένο πάνω στα ερείπια της αρχαίας Σελινούντας, οφείλει την ονομασία του στα ρωμαϊκά λουτρά που λειτούργησαν εδώ. Ενδιαφέρον έχουν και τα πολλά μοναστήρια του νησιού, χτισμένα τον 16ο και 17ο αιώνα, όπως η Ευαγγελίστρια, Σωτήρας, Πρόδρομος, Παναγιά Ελιώτισσα, Ταξιάρχες, Αγία Βαρβάρα, Αγία Άννα. Οι ενοικιάσεις οχημάτων Imperial Car Rental εξασφαλίζουν την άνετη περιήγησή σας στην απαράμιλλη φυσική ομορφιά της Σκοπέλου με τη μοναδική βιοποικιλότητα, τρεχούμενα νερά και ρεματιές, υπέροχα δάση, γραφικούς κόλπους, ατελείωτες παραλίες, ειδυλλιακά τοπία, κοπάδια με κατσίκες, μεσογειακές φώκιες στο θαλάσσιο πάρκο Βορείων Σποράδων που την καθιστούν έναν μικρό παράδεισο στην καρδιά της Ελλάδας, κάτι περισσότερο από έναν απλό τουριστικό προορισμό. Η παραλία της Γλώσσας, παραλία Λουτρακίου, Αρμενόπετρα, Νέο Κλήμα, Έλιος, Χόβολο, Καστάνι, Μηλιά, Αντρίνες, ο γραφικός Πάνορμος με την παραλία Πανόρμου, Λιμνονάρι, Αγνώντας, Στάφυλος, Βελανιό, Γλυστέρι, Βάθιας, Γλυφονέρι, Άγιος Ιωάννης στο Καστρί, Σπηλιά, Περιβολιού είναι κάποιες από τις υπέροχες καταπράσινες παραλίες που θα θυμόσαστε για πάντα. Αξίζει να κάνετε μια ημερήσια επίσκεψη με σκάφος στη διπλανή Αλόννησο, στο Πατητήρι, το λιμάνι Αλοννήσου, στα νησάκια Κυρα-Παναγιά με το βυζαντινό μοναστήρι, στη Γιούρα, την Ψαθούρα και την Μπλε Σπηλιά με τους σταλακτίτες. Οι διακοπές σας στη Σκόπελο θα μείνουν ανεξίτηλα χαραγμένες στη μνήμη σας σαν ένα από τα ωραιότερα ταξίδια σας, χάρη στις άνετες μετακινήσεις που προσφέρει η υπηρεσία ενοικίασης αυτοκινήτων Imperial Car Rental.\nΠεριοχές: Νέο Κλήμα, Πάνορμος Παραλία, Σκόπελος Πόλη, Λουτράκι Παραλία, Γλώσσα Παραλία, Πάνορμος, Γλώσσα, Σκόπελος Λιμάνι, Λουτράκι.


Resident Evil: H Τιμωρία 3D - Resident Evil: Retribution 3D | reel.gr\nΓΡΑΦΕΙ Χρήστος Μπακατσέλος\t20 Σεπτεμβρίου 2012\nΠρωταγωνιστούν: Milla Jovovich, Sienna Guillory, Michelle Rodriguez, Bingbing Li, Johann Urb, Kevin Durand, Oded Fehr\nΤο “Resident Evil” δεν είναι άγνωστη στους video gamers μιας και πρόκειται για μια από τις πιο διάσημες survival horror σειρές στην ιστορία. Η σειρά έκανε το πέρασμά της στην μεγάλη οθόνη το 2002 και έκτοτε το δίδυμο Paul W.S. Anderson και η γυναίκα και πρωταγωνίστρια της σειράς Milla Jovovich, έχουν δημιουργήσει ένα αρκετά εισπρακτικά πετυχημένο franchise όπου σκοτώνουν ορδές από ζόμπι και έχουν ανατινάξει περισσότερα πράγματα από όσο θα έπρεπε.\nΚαι φτάνουμε αισίως στην πέμπτη ταινία, όπου βρίσκουμε την Alice (Jovovich) εκεί ακριβώς όπου την αφήσαμε στο τέλος του “Resident Evil: Afterlife”, προσπαθώντας να ξεφύγει από την σατανική Umbrella Corp. οι οποίοι όμως καταφέρνουν και την πιάνουν. Την ρίχνουν σε μια υπόγεια φυλακή και τώρα η ίδια πρέπει να βρει ένα τρόπο να ξεφύγει πριν είναι πολύ αργά.\nO βετεράνος σκηνοθέτης της σειράς W.S. Anderson έχει στήσει την ταινία του όπως ακριβώς ένα video game: με πίστες. H υπόγεια φυλακή μοιάζει να είναι ένα σύμπλεγμα διαφόρων περιοχών σχεδιασμένες ως μεγάλες πόλεις και προάστια, γεμάτες ζόμπι κι άλλα τέρατα όπου θα κάνουν δύσκολη της ζωή της ηρωίδας μας. Υπάρχει η πίστα με την Νέα Υόρκη, η πίστα Τόκυο, η Ρωσία με τα ζόμπι Ναζί και τα προάστια. Η ηρωίδα μας πρέπει να περάσει κάθε μια από αυτές αντιμετωπίζοντας ότι βρεθούν μπροστά της αλλά και τους διάφορους bosses της εκάστοτε πίστας για να καταφέρει στο τέλος να ξεφύγει από τον εφιάλτη.\nΌμως, είναι όπως σαν να παρακολουθείς κάποιον άλλον να παίζει το παιχνίδι αντί για σένα. Αυτός έχει το χειριστήριο και εσύ είσαι απλός θεατής κι αυτό δεν είναι καθόλου διασκεδαστικό. Δεν μπαίνεις καν στο παιχνίδι, δεν το ζεις, κι αυτό σε κάνει να βαρεθείς. Για μια ταινία όπου βασίζεται στην δράση, ο W.S. Anderson την έχει περιορίσει σε σχέση με την προηγούμενη ταινία και προσθέτοντας περισσότερο slow-mo σκηνές. Η εισαγωγή είναι στο πλοίο είναι ναι μεν ωραία, αλλά από ένα σημείο και μετά καταντάει κουραστική η ίδια αυτή προσέγγιση.\nΑν δεν έχεις δει τις προηγούμενες ταινίες μη φοβάσαι μιας και υπάρχει μια επεξηγηματική εισαγωγή όπου η Alice διηγείται τα γεγονότα από το πρώτο “Resident Evil” μέχρι και τώρα. O W.S. Anderson εισάκουσε τις επιθυμίες πολλών φαν της σειράς και πρόσθεσε αρκετούς αγαπημένους χαρακτήρες από τα video games. Ανάμεσα τους ο Leon S. Kennedy (Johann Urb), η Ada Wong (Bingbing Li) και ο Barry Burton (Kevin Durand), ενώ παλιοί χαρακτήρες από προηγούμενες ταινίες επιστρέφουν κι εδώ, όπως η Jill Valentine (Sienna Guillory), ο Carlos (Oded Fehr) και η Michell Rodriguez η οποία σκοτώνεται περισσότερες φορές κι από τον Jason ή τον Freddy Krueger!\nΟι ερμηνείες όλων είναι απλά τραγελαφικές, ίσως λίγο καλύτερες από το προηγούμενο, αλλά υπάρχουν στιγμές όπου ξεσπάς σε γέλια ακόμα και στους πιο σοβαρούς διαλόγους. Η Milla Jovovich, παρόλο την εγκυμοσύνη, καταφέρνει να κάνει φορέσει για άλλη μια φορά την εντυπωσιακά στενή μαύρη λάτεξ στολή και να ανταπεξέλθει υπέροχα στις σκηνές δράσης. Εδώ προσπαθεί να δείξει λίγο και την μητρική της πλευρά, παίρνοντας υπό την προστασία της την Becky (Aryana Engineer) με την οποία δένεται, όμως η Jovovich δεν καταφέρνει να το αναδείξει παίζοντας με αυτές τις γκριμάτσες οι οποίες την έχουν καθορίσει.\nΟι πολλές CGI σκηνές χάνουν γρήγορα την αίγλη τους, αν και η τελευταίες σώμα με σώμα μάχες είναι μια ευχάριστη ξεκούραστη έκπληξη από το τόσο εφέ που έχεις υποστεί μέχρι τότε. Το 3D δεν είναι και ότι καλύτερο περιμένεις να δεις, αλλά αν είναι να πληρώσεις για να δεις την ταινία τότε το 3D δεν θα σε απογοητεύσει.\nΜπορεί να εντυπωσιάσει, μάλλον, όλους όσους περιμένουν να δουν μια ταινία φτιαγμένη όπως ένα video game γεμάτες φαν και γουάου! στιγμές. Όμως η κινηματογραφική μεταφορά του “Resident Evil” έχει αρχίσει να δείχνει το πόσο κουραστική έχει γίνει, το πόσο ανέμπνευστη και προβλέψιμη. Μια σειρά που πέρα από το εντυπωσιακό της περιτύλιγμα που ακούει στο όνομα Milla Jovovich, έχει σαπίσει και αρχίσει να αποσυντίθεται όπως τα ζόμπι τα οποία την κυνηγούν. Κι όπως αυτά, η σειρά “Resident Evil”, αρνείται πεισματικά να πεθάνει.


2021: Με γερμανικό μπλακ άουτ το πολιτικό αντίο της Άγγελα Μέρκελ - Infognomon Politics\nInfognomon Politics > Ροή Ειδήσεων > Διεθνή > Eυρώπη > Γερμανία > 2021: Με γερμανικό μπλακ άουτ το πολιτικό αντίο της Άγγελα Μέρκελ\nΓερμανία 10 Ιανουαρίου 2021\nΕίναι μία χρονιά που καθορίζει το μέλλον της Γερμανίας και συνδιαμορφώνει το μέλλον της Ευρώπης, ίσως για δεκαετίες. Η φαινομενικά ατελείωτη εποχή Μέρκελ λαμβάνει τέλος και είναι η πρώτη φορά στη μεταπολεμική Γερμανία που καγκελάριος αποχωρεί οικειοθελώς, χωρίς να (φαίνεται ότι) υποκύπτει σε εσωκομματικές πιέσεις ή στα κελεύσματα της κάλπης. Τον Ιανουάριο το κυβερνών Χριστιανοδημοκρατικό Κόμμα (CDU) εκλέγει νέα ηγεσία. Οι συγκυβερνώντες Σοσιαλδημοκράτες (SPD) θέλουν, αλλά ακόμη δεν μπορούν να στηριχθούν αποκλειστικά στις δικές τους δυνάμεις.\nΩς νέο αστικό κόμμα με ακτιβιστικές καταβολές καθιερώνονται οι Πράσινοι, διεκδικώντας ακόμη και την καγκελαρία. Οι Φιλελεύθεροι (FDP) θα κάνουν τα πάντα για να συγκυβερνήσουν, ενώ το Κόμμα της Αριστεράς (Die Linke) σταθεροποιείται σε μονοψήφια ποσοστά. Γρίφος παραμένει η ακροδεξιά «Εναλλακτική για τη Γερμανία» (AfD), που κρύβει τουλάχιστον δύο κόμματα σε συσκευασία ενός: από τη μία νοσταλγοί του σκοτεινού παρελθόντος, από την άλλη υπερσυντηρητικοί, ευρω-σκεπτικιστές, συνομωσιολόγοι, απογοητευμένοι Χριστιανοδημοκράτες.\nΠοιοί θα συγκυβερνήσουν στο Βερολίνο; Την απάντηση θα δώσουν οι ψηφοφόροι στις 26 Σεπτεμβρίου. Αλλά ήδη τον Ιανουάριο οι Χριστιανοδημοκράτες θα πρέπει να εξηγήσουν στους ψηφοφόρους πώς φαντάζονται οι ίδιοι την απάντηση. Στο συνέδριο της CDU, που γίνεται στις 15 και 16 Ιανουαρίου μέσω τηλεδιάσκεψης, εκλέγεται ο νέος πρόεδρος του κόμματος. Κύριοι υποψήφιοι είναι ο εκλεκτός της κομματικής βάσης και του επιχειρηματικού κόσμου Φρίντριχ Μερτς, ο διανοούμενος πρώην υπουργός Περιβάλλοντος Νόρμπερτ Ρέτγκεν και ο πρωθυπουργός της Βόρειας Ρηνανίας-Βεστφαλίας Άρμιν Λάσετ, πιο κοντά στην πολιτική, αλλά και στο στυλ της Μέρκελ.\nΜιλώντας στην κυριακάτικη έκδοση της Frankfurter Allgemeine Zeitung o Λάσετ φρόντισε να θυμήσει το αυτονόητο: «Από το 2017 συγκυβερνώ στη Βόρεια Ρηνανία-Βεστφαλία με τους Φιλελεύθερους. Εκ πεποιθήσεως, με χαρά και με επιτυχία, θα τολμούσα να πω». Από την πλευρά του ο πρόεδρος των Φιλελευθέρων Κρίστιαν Λίντνερ δηλώνει ότι «σήμερα το FDP είναι σε καλύτερη κατάσταση απ’ ότι πριν τέσσερα χρόνια» και στόχος του είναι «να επιστρέψουν οι Φιλελεύθεροι στην κυβέρνηση». Καγκελάριος Λάσετ με υπουργό Οικονομικών Λίντνερ;\nΈνας «πράσινος» πρωθυπουργός στο προπύργιο της γερμανικής αυτοκινητοβιομηχανίας, στην έδρα της Ντάιμλερ και της Πόρσε; Η συντέλεια του κόσμου, την οποία ανέμεναν πολλοί υπερσυντηρητικοί ψηφοφόροι, τελικά δεν επήλθε. Στα 72 του χρόνια ο Κρέτσμαν κυβερνά με νηφαλιότητα και τώρα διεκδικεί με αξιώσεις την επανεκλογή στη Βάδη-Βυρτεμβέργη, στις τοπικές εκλογές της 14ης Μαρτίου. Πρόσφατες δημοσκοπήσεις δείχνουν ότι το 35% των ψηφοφόρων θα τον προτιμήσει, έναντι μόλις 30% που συντάσσεται με τη νέα επικεφαλής των Χριστιανοδημοκρατών, την κατά 17 χρόνια νεότερή του Σουζάνε Άιζενμαν. Την ίδια μέρα στήνονται κάλπες στο κρατίδιο της Ρηνανίας-Παλατινάτου, όπου η σοσιαλδημοκράτις πρωθυπουργός Μάλου Ντράιερ διεκδικεί την επανεκλογή της.\nΚατά γενική ομολογία οι εκλογές στα ομόσπονδα κρατίδια κρίνονται με βάση περισσότερο την τοπική ατζέντα και λιγότερο τους συσχετισμούς δυνάμεων στο Βερολίνο. Ωστόσο κάθε αναμέτρηση στέλνει το δικό της μήνυμα. Θεωρείται δεδομένο, για παράδειγμα, ότι αν ο Άρμιν Λάσετ δεν είχε επανεκλεγεί στη Βόρεια Ρηνανία-Βεστφαλία τo 2017, δύσκολα θα διεκδικούσε την προεδρία της CDU στο συνέδριο του Ιανουαρίου. Μία (μάλλον απίθανη) πανωλεθρία των Πρασίνων στη Βάδη-Βυρτεμβέργη τον Μάρτιο δεν προδικάζει τίποτα καλό για τις εθνικές εκλογές του Σεπτεμβρίου. Όσο για την AfD, η συμμετοχή στην τοπική κυβέρνηση της Σαξονίας-Άνχαλτ θα της προσέφερε άλλα διαπιστευτήρια ενόψει των εκλογών για την Ομοσπονδιακή Βουλή.


Η ΠΟΕΔΗΝ διαμαρτύρεται για την επικείμενη απόλυση επικουρικού προσωπικού (300-400 άτομα) που εργάζονται επί χρόνια στο νοσοκομείο.\nΕπιπλέον σύμφωνα με την ΠΟΕΔΗΝ «επικουρικό προσωπικό περί τις 2000 λήγουν οι συμβάσεις από 1 Οκτώβρη έως τέλος του έτους και απολύονται. Παρά τις δεσμεύεις δεν υπήρξε νομοθετική πρωτοβουλία έστω παράτασης τα συμβάσεων. Οι συμβασιούχοι που συμμετείχαν στους διαγωνισμούς των Νοσοκομείων για τις νέες Συμβάσεις Εργασίας ορισμένου χρόνου στις υπηρεσίες καθαριότητας, φύλαξης, εστίασης και δεν είναι στους επιτυχόντες απολύονται. Δεν δικαιούνται την παράταση που προβλέπει ο νόμος».\nΕίναι εξειδικευμένο και έμπειρο προσωπικό εκ των οποίων πολλοί εργάζονται σε Μονάδες Εντατικής Θεραπείας και «φεύγουν από το σύστημα σε περίοδο που «τους έχει ανάγκη περισσότερο από ποτέ». αναφέρει η ΠΟΕΔΗΝ.\nΓι΄αυτό το λόγο η Ομοσπονδία διεκδικεί\nτην παράταση των συμβάσεων\nτην μονιμοποίησή τους\n«Οι έκτακτες ανάγκες είναι πάγιες και διαχρονικές στην Δημόσια Υγεία και την Πρόνοια. Τα Νοσοκομεία θα καταρρεύσουν με 45000 κενές οργανικές θέσεις εάν φύγουν και οι 12000 έκτακτοι υπάλληλοι» υπογραμμίζει.\nΕκδόθηκαν τα αποτελέσματα για το τακτικό προσωπικό Πανεπιστημιακής Εκπαίδευσης σε Φορείς του Υπουργείου Υγείας


Ημερομηνία 01/11/2019 | Διαβάστηκε 66 φορές\nΠροβλέψεις Κινέζικου Ωροσκοπίου από 4/11 - 10/11/2019\nΑπό τον Ανδρέα Παπιδα\nΣτις 4: Ένα σωρό εργασίες και αρκετές υποχρεώσεις θα βρείτε αντιμέτωπες σας και καλείστε το συντομότερο δυνατό να τις ταχτοποιήσετε. Εάν αναζητάτε σύντροφο ή εραστή φανείτε προσεχτικοί στις ερωτικές σας επιλογές.\nΣτις 5: Δραστηριοποιηθείτε περισσότερο για να επιτύχετε τους σκοπούς σας και μην δίνετε σημασία στην κριτική κάποιων που θέλουν να εμποδίσουν τα σχέδιά σας. Η σημερινή μέρα, ανοίγει νέους ορίζοντες στην αισθηματική σας ζωή.\nΣτις 6: Μην είστε και τόσο σίγουροι για τις ιδέες σας, πιστεύοντας πως δεν υπάρχουν σωστότερες. Προσπαθήστε να είστε ευέλικτοι, ιδιαίτερα εάν πρέπει να πάρετε αποφάσεις. Η μέρα είναι ευνοϊκή για την αναθέρμανση του δεσμού σας.\nΣτις 7: Τακτοποιήστε τις σκέψεις σας και προγραμματίστε ήρεμα για την επόμενη κίνησή σας. Συμπαράσταση απ΄ την οικογένεια στις καθημερινές σας προσπάθειες. Κάποιοι αδικαιολόγητοι φόβοι, σχετικά με μία προσωπική σας σχέση, να εισβάλλουν στη σκέψη σας.\nΣτις 8: Εκδηλώστε άφοβα τα συναισθήματά σας στο σύντροφο και περάσετε μία ευχάριστη μέρα μαζί του. Όσον αφορά τα επαγγελματικά σας παρουσιάζονται αρκετές ευκαιρίες για να ανέρθετε.\nΣτις 9: Μην υποχωρείτε μπροστά στις δυσκολίες που σας παρουσιάζονται δίνοντας την ευκαιρία σε κάποιους που παραμονεύουν να σας σχολιάσουν αρνητικά. Απολαύστε μοναδικές στιγμές με τον αγαπημένο σας!\nΣτις 10: Το να μείνετε το βράδυ σπίτι σας, φροντίζοντας να προσφέρετε περισσότερα στην οικογένειά σας, ίσως είναι ότι καλύτερο γίνεται. Οι περισσότεροι από εσάς εκπλήσσουν το στενό τους κύκλο τους με τις δυνατότητες και τη ζωτικότητά σας.\nΣτις 4: Ανταλλάξετε τις απόψεις σας, με συνάδελφους και το σύζυγο σας και προσπαθήστε να δείξετε ότι κατανοείτε τις διαθέσεις τους. Αυτό που θα πρέπει να προσέξετε είναι οι άνθρωποι που παίρνουν την βοήθειά σας.\nΣτις 5: Θα τα έχετε καλά με τον εαυτό σας και θα προσπαθείτε με κάθε τρόπο να περάσετε τις ιδέες σας στο περιβάλλον. Κάποιες προκλήσεις από το αντίθετο φύλο, θα σας υπενθιμήσουν την ανάγκη σας για ψυχαγωγία και έρωτα.\nΣτις 6: Βλέποντας λίγο πιο μακριά από τα συνηθισμένα τις εξελίξεις, θα κατανοήσετε τα πάντα για τις πολιτικές και κοινωνικές εξελίξεις. Οι πλανήτες σας βοηθούν να εκφραστείτε με τον τρόπο σας στα άτομα που σας ενδιαφέρουν.\nΣτις 7: Οι φίλοι σας, θα έχουν την καλή διάθεση να σας δώσουν τη συμπαράσταση που χρειάζεστε. Η διαφοροποίηση κάποιον καταστάσεων στη δουλειά ίσως να σας αναγκάσει να αλλάξετε ορισμένα σχέδια.\nΣτις 8: Κινηθείτε συγκρατημένα όσον αφορά τα επαγγελματικά σας και μην επαναπαύεστε στις υποσχέσεις κάποιων. Φιλική ατμόσφαιρα και ευχάριστο περιβάλλον, περιμένει τους περισσότερους από εσάς σήμερα το βράδυ.\nΣτις 9: Πιθανόν κάποιοι από εσάς, να θελήσουν να επικοινωνήσουν με κάποιο αγαπημένο τους πρόσωπο που όμως βρίσκεται μακριά τους αυτή την περίοδο. Σήμερα θα προβάλλετε με τον καλύτερο τρόπο το επιχειρηματικό σας πνεύμα.\nΣτις 10: Διάφορες κοινωνικές υποχρεώσεις, φαίνεται να απορροφούν τον ελεύθερο χρόνο σας και έτσι να μην μπορέσετε να χαρείτε όπως θέλετε ή να ξεκουραστείτε. Αντισταθείτε στις επιθυμίες και στον εγωισμό σας.\nΣτις 4: Θα βρείτε σχετικά εύκολα λύσεις στα καθημερινά σας προβλήματα, προσεγγίζοντας τα πράγματα μεθοδικά και αναλύοντας τις καταστάσεις. Αρμονική θα είναι η συμβίωσή σας με το σύντροφο.\nΣτις 5: Το «πικρό» σας χιούμορ, μπορεί να δυσαρεστήσει κάποιους. Μην ασκείτε κριτική στους άλλους και ιδιαίτερα στα αδέλφια σας. Εκφράστε συναισθήματα και επιθυμίες στο πρόσωπο που σας ενδιαφέρει.\nΣτις 6: Διατηρήστε τις επιφυλάξεις σας για κάποια άτομα και μην πάρετε αποφάσεις για σημαντικά ζητήματα. Θα γοητεύσετε το περιβάλλον με την παρουσία σας. Γλυκές στιγμές θα γεμίσουν το βράδυ σας.\nΣτις 7: Ίσως να υπάρξει αποδοχή και υποστήριξη των επαγγελματικών σας προσπαθειών από τον κύκλο σας και φυσικά απ’ άτομα που παίζουν καθοριστικό ρόλο στην εξέλιξη της καριέρας σας.\nΣτις 8: Κάθε έντονη δραστηριότητα θα έλξει το ενδιαφέρον σας, θέλοντας να αποδείξετε σ’ εαυτόν και άλλους τις δυνατότητές σας, αλλά μην εντείνετε χωρίς λόγο τους ρυθμούς σας. Προβάλλετε με τον καλύτερο τρόπο τα συναισθήματά σας.\nΣτις 9: Η αυτοπεποίθησή σας θα σας βοηθήσει να προχωρήσετε με μεγάλα επαγγελματικά βήματα. Μην παρασύρεστε σε υπερβολές που μπορούν να γίνουν αιτία για να διαλυθεί η σχέση σας.\nΣτις 10: Προσέξτε λίγο περισσότερο τη διατροφή σας και προσπαθήστε να μην πνίγετε τα συναισθήματα σας, ή ακόμη να κουβαλάτε τα προβλήματα άλλων στην πλάτη σας. Διασκεδάστε και εκφρασθείτε κατακτώντας τον/την αγαπημένο/η σας.\nΣτις 4: Υλοποιήστε σκέψεις και αποφάσεις για να αντιμετωπίσετε καλύτερα τις συνθήκες της καθημερινότητας και τα αντίστοιχα προβλήματα που σας περιβάλλουν. Τα αισθηματικά προβλήματα ξεπερνιούνται και εσείς ξεκινάτε δεσμούς με νέες γνωριμίες.\nΣτις 5: Η ικανότητά σας να περάσετε στο περιβάλλον τις απόψεις σας, θα είναι σε πρώτο πλάνο τώρα, αν και κάποιες στιγμές φαίνεται να μεγαλοποιείτε αρκετές καταστάσεις. Προσπαθήστε να περιορίσετε τα υπερβολικά έξοδα για διασκέδαση και γενικά τις σπατάλες.\nΣτις 6: Συναισθηματικές επιδράσεις και ευχάριστες συναντήσεις – συζητήσεις κατά τη διάρκεια της σημερινής μέρας. Όσο για τη σημερινή βραδιά… θα περάσετε υπέροχα με το ταίρι σας!\nΣτις 7: Οι δυσκολίες που αντιμετωπίσατε τελευταία, δεν θα είναι σε λίγο καιρό παρά μία δυσάρεστη ανάμνηση για τους περισσότερους του ζωδίου σας. Η διαίσθησή σας θα σας βοηθήσει να κατανοήσετε τις προθέσεις των άλλων.\nΣτις 8: Η διάθεσή σας θα κυμανθεί σε ιδιαίτερα καλά επίπεδα και η αισιοδοξία σας, θα βοηθήσει την επικοινωνία σας με κάθε άτομο που σας ενδιαφέρει. Προβλέπεται να περάσετε ευχάριστα με το σύντροφό σας.\nΣτις 9: Να είστε προσεχτικοί στις μετακινήσεις σας και ιδιαίτερα στην οδήγηση. Μην παρασυρθείτε από τα συναισθήματά σας και κυρίως από άτομα που θα σας εκμεταλλευτούν.\nΣτις 10: Τακτοποιήστε το σπίτι και τα πράγματα σας, μια και επικρατεί χάος σ’ αυτά και τα άτομα της οικογένειας σας δεν αισθάνονται βολικά σ’ αυτό. Ενδέχεται να πιστέψετε πως ο ερωτικός σας σύντροφος δεν σας κατανοεί.\nΣτις 4: Θα έχετε τη συμπαράσταση των άλλων στις κατευθύνσεις που θέλετε να κάνετε στη δουλειά σας. Το βράδυ απαιτείται προσοχή και διπλωματία στις ερωτικές σχέσεις και στον έγγαμο βίο.\nΣτις 5: Διώξτε κάθε άσχημη ιδέα για τη δουλειά σας και συγκεντρωθείτε στο έργο σας. Ευχάριστες και αρκετά έντονες στιγμές με το σύντροφο, θα περάσουν οι περισσότεροι από εσάς.\nΣτις 6: Φροντίστε περισσότερο τη διατροφή σας, αποφεύγοντας κάθε φαγητό που πιστεύετε πως σας πειράζει και διαθέστε χρόνο για την ξεκούρασή σας. Σήμερα ενθαρρύνεται η ευδιάθετη ψυχοσύνθεση σας και εσείς πλημμυρίζεστε από συναισθήματα.\nΣτις 7: Διατηρείστε τις επιφυλάξεις σας πίσω από τα γεγονότα που παρουσιάζονται και δείτε λίγο πιο μακριά για να αντιληφθείτε το παιχνίδι που παίζεται. Αν χειριστείτε σωστά τα θέματα που κλονίζουν τη σχέση σας, τότε η μέρα θα είναι γεμάτη ικανοποιήσεις.\nΣτις 8: Θα σας είναι ακατόρθωτο να συγκεντρωθείτε στην εργασία σας. Κοινωνικότητα και αποδοχή απ’ τους άλλους θα υπάρξουν εάν και εσείς «ρίξετε νερό στο κρασί σας» κάνοντας τις απαραίτητες υποχωρήσεις.\nΣτις 9: Μην δαπανάτε περισσότερα χρήματα απ’ όσα πραγματικά χρειάζονται και μην ανακατευθείτε στη διαχείριση των χρημάτων του συντρόφου σας. Όσον αφορά τα επαγγελματικά σας παρουσιάζονται αρκετές ευκαιρίες για να ανέρθετε.\nΣτις 10: Διάφορες οικογενειακές υποχρεώσεις θα χρειαστεί να αντιμετωπίσετε με το καλημέρα…Η σημερινή μέρα θα σας βοηθήσει να αναμορφωθείτε μετά απ’ τις δυσκολίες που περάσατε τελευταία, ενώ έντονα συναισθήματα θα σας κυριεύσουν σήμερα.\nΣτις 4: Σήμερα θα αισθανθείτε αρμονικά με την οικογένεια και τα αγαπημένα σας πρόσωπα. Ίσως κάποιες αναμνήσεις απ’ το παρελθόν και την παιδική σας ηλικία να περάσουν κάποια στιγμή στη σκέψη σας.\nΣτις 5: Διάφορες επαγγελματικές υποχρεώσεις θα κάνουν την εμφάνιση τους τώρα. Οι διοικητικές σας ικανότητες, θα σας βοηθήσουν να πάρετε αποφάσεις.\nΣτις 6: Σήμερα θα καταφέρετε να συνδυάσετε την εργασία με τις υποθέσεις της καρδιάς σας και τα προσωπικά σας ζητήματα περίφημα, χωρίς να αφήσετε κανέναν παραπονούμενο.\nΣτις 7: Προσπαθήστε να είστε συνεπείς στη δουλειά σας και μην ασχοληθείτε με αμφίβολες υποθέσεις. Πιθανόν κάποιοι με τα λόγια τους να σας θίξουν και να αγγίξουν κάποιες ευαισθησίες σας για να σας προσβάλλουν.\nΣτις 8: Πολλοί από εσάς θα στρέψουν το ενδιαφέρον τους στην κοινωνική τους καταξίωση. Απομακρυνθείτε από τις προσωπικές σας εμπειρίες και να στρέψετε προσωρινά το ενδιαφέρον σας στο σύντροφο.\nΣτις 9: Εξωτερικεύστε άφοβα συναισθήματα και επιθυμίες και αισθανθείτε την υποστήριξη των ανθρώπων που σας περιβάλλουν.\nΣτις 10: Έντονα θα είναι τα συναισθήματά σας σήμερα, ενώ ασυνείδητα φαίνεται πως θα επηρεαστούν και από κάποιες καταστάσεις του παρελθόντος.\nΣτις 4: θα υπάρξουν υψηλές εντάσεις στις συζητήσεις σας και κυρίως σε αυτές που αφορούν τις καθημερινές σας δραστηριότητες και τις συνήθειές σας. Στιγμές ευχάριστες σας περιμένουν το βράδυ με το σύντροφό σας, αμβλύνοντας τα προβλήματα της σχέσης σας.\nΣτις 5: Κέρδη μέσω συνεργατών και γενικά από εμπορικές δραστηριότητες θα προκύψουν, ενώ θα έχετε τώρα την ευχέρεια να ξοδέψετε κάποια χρήματα για να ψυχαγωγηθείτε και για να διασκεδάσετε. Η σχέση με το σύντροφο θα βρεθεί σήμερα στο προσκήνιο.\nΣτις 6: Η σκέψη σας θα κατευθυνθεί αρκετά γρήγορα, συλλαμβάνοντας νοήματα άγνωστα για τους άλλους, ενώ η αντίληψη σας θα κατευθυνθεί σε καινούργιους στόχους. Η αυτο-έκφρασή σας, θα σας βοηθήσει να ξεκινήσετε κάτι καινούργιο σε θέματα σχέσεων.\nΣτις 7: Σήμερα, η διάθεσή σας θα είναι αρκετά καλή για να επικοινωνήσετε με τους συνεργάτες σας, αλλά θα σας είναι δύσκολο να φανείτε αντικειμενικοί και να πάρετε αποφάσεις. Ίσως να αισθανθείτε την ανάγκη για την ανάπτυξη μιας σεξουαλικής σχέσης.\nΣτις 8: Θα πρέπει να εργαστείτε περισσότερο για να δείτε τους στόχους σας να εκπληρώνονται και αντισταθείτε όπως εσείς γνωρίζετε απέναντι στις δυσκολίες των καιρών. Αφήστε στην άκρη τα παράπονα που κουράζουν το σύντροφο σας.\nΣτις 9: Προσγειωθείτε στην πραγματικότητα και μην κάνετε σχέδια που γνωρίζετε πως είναι αδύνατον να εκπληρωθούν αυτή την εποχή. Καλό θα είναι σήμερα να είστε προσεχτικοί αν διαχειρίζεστε χρήματα άλλων.\nΣτις 10: Σήμερα, θα αισθανθείτε την συμπαράσταση των άλλων στις προσπάθειές σας και αυτό από μόνο τους, θα αυξήσει την αισιοδοξία σας, καθώς θέλετε κάποιοι για πάντα να σας συμπαραστέκονται. Σας προκύπτουν έξοδα για κάποιες απολαύσεις.\nΣτις 4: Καλό θα είναι να μην πάρετε καμία απόφαση σημαντική σήμερα, καθώς θα είστε αρκετά επηρεασμένοι βλέποντας τα πράγματα μονόπλευρα. Ζήστε τις στιγμές που σας δίνονται και αφήστε τις αντιπαραθέσεις.\nΣτις 5: Οι προσωπικές σας σχέσεις, φαίνεται να δοκιμάζονται σήμερα, καθώς κάποιοι αρνούνται πεισματικά να παραδεχτούν πως έχετε δίκιο και σας εκνευρίζουν με τη στάση τους. Προετοιμαστείτε για απρόσμενες αλλαγές ανακοινώσεις ή ακόμα και για ευκαιρίες στην καριέρα σας.\nΣτις 6: Μην επηρεάζετε τη γνώμη σας σε θέματα επενδύσεων ακούγοντας διάφορα χρηματιστηριακά και άλλα σενάρια, παρασύροντας τους μικροεπενδυτές. Το να αναλάβετε δράση στα επαγγελματικά σας κανείς δεν θα σας αποτρέψει.\nΣτις 7: Οι συνθήκες σήμερα είναι σχεδόν βέβαιο πως θα επηρεάσουν θετικά τον ψυχισμό σας. Μην αφήσετε να βγουν στην επιφάνεια της σχέσης σας απωθημένα.\nΣτις 8: Μην μένετε εκτεθειμένοι στα ύπουλα χτυπήματα κάποιων. Πιθανόν να αισθανθείτε κουρασμένοι και αδιάφοροι για τις τρέχουσες υποχρεώσεις σας. Αποφύγετε κάθε δυσάρεστη σκέψη και μην αρχίσετε με τις προκαταλήψεις σας να κουράσετε τους άλλους γύρω σας.\nΣτις 9: Για να κατακτήσετε μία ανώτερη κοινωνική και επαγγελματική θέση, θα χρειαστεί να εργαστείτε ακόμη περισσότερο, ακολουθώντας πάντα ένα πρόγραμμα. Δοκιμασίες και δυσκολίες φαίνεται να προκύπτουν στην αισθηματική σας ζωή.\nΣτις 10: Δυσβάσταχτες επαγγελματικές υποχρεώσεις, έρχονται τώρα στο προσκήνιο, αλλά τελικά θα αποδείξουν την αξία, την υπομονή και την επιμονή σας. Η ατμόσφαιρα που θα επικρατήσει σήμερα στη σχέση σας προβλέπεται ερωτική!\nΣτις 4: Ξαφνικές ερωτικές υποθέσεις δικές σας ή των άλλων θα σας απασχολήσουν πάρα πολύ σοβαρά σήμερα. Προχωρήστε δυναμικά έχοντας εναλλακτικές λύσεις και μην φοβάστε τον ανταγωνισμό. Το κοινό, φαίνεται με τον τρόπο του, να υποστηρίζει αρκετές σας προσπάθειές.\nΣτις 5: Συναντήστε το βράδυ τους φίλους σας και διασκεδάστε μαζί τους, ακόμη και αν κάνετε και κάποια έξοδα περισσότερα από όσα είχατε υπολογίσει. Καινούργιοι άνθρωποι εισέρχονται στην ζωή σας.\nΣτις 6: Έντονες στιγμές θα ζήσετε σήμερα, αναζητώντας μεγαλύτερο πάθος στις σχέσεις σας. Καλό θα είναι να αποφευχθούν συζητήσεις γύρω από οικονομικά θέματα με το σύντροφο.\nΣτις 7: Οι οικογένεια και τα συγγενικά σας πρόσωπα, θα υποστηρίξουν τις προσπάθειές σας, ενώ αρκετά άτομα θα ζητήσουν τη γνώμη σας. Σταθεροποιήστε τους επαγγελματικούς σας στόχους και αναλάβετε επιπλέον υποχρεώσεις.\nΣτις 8: Αποφύγετε κάθε παρασκηνιακή ενέργεια και μην δίνετε σημασία σε κάποια άτομα που σας προκαλούν με τη στάση τους. Μία αβεβαιότητα και σύγχυση επικρατεί στα προσωπικά σας υποβάλλοντας σας σε ένα τεστ αντοχής.\nΣτις 9: Η υπομονή θα αποδειχθεί το κλειδί της επαγγελματικές σας επιτυχίας. Η σημερινή μέρα, θα υποστηρίξει, όσους έχουν θέσει στόχους στη ζωή τους, ενώ σας υπόσχεται ευχάριστες στιγμές με την παρέα σας.\nΣτις 10: Ίσως το ξενύχτι και οι διασκεδάσεις να έχουν αρνητικό αντίκτυπο στις δυνάμεις, καθώς θα αισθανθείτε αρκετά κουρασμένοι. Αισθηματικά μάλλον και σήμερα θα είστε μπερδεμένοι.\nΣτις 4: Πιθανόν να σας είναι δύσκολο σήμερα να ανταποκριθείτε όπως θα πρέπει σε κάποιες υποχρεώσεις σας, ενώ θα έχετε την ανάγκη να ξεφύγετε έστω και προσωρινά από τα καθημερινά σας προβλήματα.\nΣτις 5: Αναμνήσεις από μία παλαιότερη αισθηματική σας περιπέτεια, είναι πιθανόν να υπάρξουν σήμερα, ιδιαίτερα μετά από κάποια συνάντησή σας. Όσο για τη νύχτα… θα περάσετε υπέροχα.\nΣτις 6: Κινείστε πέρα από τον άμεσο κύκλο και επεκτείνετε την κοινωνική σας ανάμιξη. Εκφράστε άφοβα τη γνώμη σας και προσπαθήστε να δείξετε στους άλλους τις προθέσεις σας. Επικοινωνία με το αγαπημένο σας πρόσωπο και ευχάριστες συναντήσεις.\nΣτις 7: Σήμερα θα είναι μία ημέρα που θα θελήσετε να κάνετε κάποιες αγορές και μερικά έξοδα για το σπίτι σας, ενώ κάποια από αυτά θα είναι και για την προσωπική σας ικανοποίηση και προβολή.\nΣτις 8: Θα θελήσετε να επικοινωνήσετε και να εκφράσετε το ενδιαφέρον σας με άτομα από τον κοινωνικό σας περίγυρο, αλλά είναι πολύ πιθανόν να δεχτείτε και κάποιες απαγορεύσεις από τους άλλους.\nΣτις 9: Προσπαθήστε να είστε σίγουροι για τις επιλογές σας και ιδιαίτερα για κάποιες αγορές που θέλετε να κάνετε, ώστε να μην μετανιώσετε αργότερα. Δείτε και τα προβλήματα του συντρόφου σας. Ίσως είναι πιο σημαντικά από τα δικά σας.\nΣτις 10: Θα πρέπει να είστε προσεχτικοί στις συναλλαγές και γενικά σε κάθε σας απόφαση. Ο αισθησιασμός σας και η γοητεία σας, θα τραβήξουν την προσοχή των άλλων και δεν θα σας είναι καθόλου δύσκολο να κλέψετε την καρδιά τους και να τους κατακτήσετε.\nΣτις 4: Οι κινήσεις που αφορούν την καριέρα σας είναι το διάστημα αυτό διορθωτικές και επεκτατικές. Αναζητήστε την ευτυχία στο παρόν και προσπαθήστε να βελτιώσετε την ερωτική σας ζωή.\nΣτις 5: Αποφύγετε να πιστέψετε πως είστε έστω και προσωρινά το κέντρο του ενδιαφέροντος των άλλων. Διακυμάνσεις θα παρατηρηθούν στις εισπράξεις σας και ένα αδικαιολόγητο άγχος για οικονομικά θέματα φαίνεται να σας καταβάλει.\nΣτις 6: Αναπτύξτε τις απόψεις σας, αλλά μην γίνεστε εντελώς θεωρητικοί κουράζοντας τους συνομιλητές σας. Ίσως νιώσετε λίγο μόνοι και απογοητευμένοι κατά κάποιον τρόπο από τη συμπεριφορά του συντρόφου.\nΣτις 7: Αν ασχολείστε με ελεύθερο επάγγελμα φανείτε συνεπείς και τυπικοί στις υποχρεώσεις σας. Χρήματα θα πάρετε και θα δώσετε, ενώ δεν αποκλείετε να παρουσιαστούν και κάποια έκτακτα έξοδα για το σπίτι και την οικογένειά σας.\nΣτις 8: Έντονα συναισθήματα, φαίνεται πως θα παίξουν καθοριστικό ρόλο στη σκέψη σας, καθώς η λογική σας δεν θα μπορέσει να κυριαρχήσει σ’ αυτά. Οργανωμένοι και με όρεξη θα τακτοποιήσετε τις εκκρεμότητες σας.\nΣτις 9: Θα είστε αρκετά πιο ευέλικτοι σήμερα στις καταστάσεις, ενώ η λογική σας φαίνεται πως θα σας βοηθήσει σημαντικά στα καθημερινά σας ζητήματα. Σε κάποιους μία φιλική γνωριμία θα καταλήξει σε αισθηματική περιπέτεια.\nΣτις 10: Έχουν αλλάξει πολλά πράγματα στη ζωή σας. Φροντίστε να προσαρμοστείτε στις νέες συνθήκες που επικρατούν. Το ηλιακό μας σύστημα βελτιώνει κατά πολύ την αισθηματική σας ζωή. Πολύ γλυκιά και ρομαντική θα είναι η ατμόσφαιρα με το σύντροφο.\nΣτις 4: Ανεξαρτήτως της επαγγελματικής θέσης που κατέχετε θα χρειαστεί να εργαστείτε επιπλέον ώρες. Χρειάζονται προσπάθειες και από εσάς και από το σύντροφό σας για να ξεπεραστούν τα προβλήματα που υπάρχουν στη σχέση και σας απομακρύνουν.\nΣτις 5: Χρήματα θα πάρετε και θα δώσετε και πολλά από αυτά φαίνεται να είναι για το σπίτι και την οικογένεια. Αισθηματικά, μάλλον θα αντιμετωπίσετε δυσκολίες. Έτσι, είναι μάλλον αναπόφευκτες κάποιες διαφωνίες και εντάσεις.\nΣτις 6: Να θυμάστε πως η ζωή χρειάζεται πρωτοτυπία και το κυριότερο διορατικότητα για να κινούμαστε στον κατάλληλο χρόνο.\nΟι εργασιακοί πονοκέφαλοι αντιμετωπίζονται σήμερα με ευχέρεια και το άγχος ξεχνιέται.\nΣτις 7: Οι απρόβλεπτες αντιδράσεις σας ενδέχεται να προκαλέσουν προβλήματα στις επαγγελματικές σας σχέσεις. Θα περάσετε ευχάριστα το βράδυ με τους φίλους σας, αρκεί να μην τους κουράσει η φλυαρία σας. Αποφύγετε το αλκοόλ εάν οδηγείτε.\nΣτις 8: Κάντε έναν έλεγχο στις δαπάνες που καλείστε να πληρώσετε μήπως υπάρχει λάθος εις βάρος σας. Εάν αισθάνεστε κουρασμένοι και απογοητευμένοι συναισθηματικά αποφύγετε να πάρετε αποφάσεις.\nΣτις 9: Μία καλή ημέρα που θα σας επιτρέψει να νιώσετε ιδιαίτερα άνετα με το περιβάλλον, που θα υποστηρίξει τις προσπάθειές σας. Υποχωρήστε αν θέλετε να ξεπεραστούν τα προβλήματα της σχέσης σας.\nΣτις 10: Οι δυσκολίες που αντιμετωπίζετε στα οικονομικά σας, θα ξεπεραστούν εάν δεν συνεχίσετε και πάλι να βάζετε έξοδα. Αποφύγετε δραστηριότητες που απαιτούν συγκέντρωση. Η ατμόσφαιρα με τον σύντροφό σας αναμένεται ευχάριστη.


Lego Friends Heartlake City Vet Clinic (41446) - HouseOfToys.gr\nΚωδ. προϊόντος: 011678\nΚωδ. κατασκευαστή: 41446\nΓνωρίζετε ένα παιδί που αγαπά το παιχνίδι ρόλων και τη φροντίδα των ζώων; Το Heartlake City Vet Clinic (41446) είναι απλώς το δημιουργικό δώρο για αυτούς!\nΈρχεται συνολικά με 8 - ναι, 8! -Χαρακτήρες LEGO® Friends, συμπεριλαμβανομένων μίνι-κούκλων και μια σειρά από παιχνίδια μωρών ζώων, ώστε τα παιδιά να μπορούν να παίξουν όποιο ρόλο θέλουν.\nΤο μοντέλο αποτελείται από ένα χώρο υποδοχής, ένα σταθερό για το άλογο LEGO Friends Mia, μια αίθουσα εξετάσεων εφοδιασμένο με κιτ κτηνίατρο για παιδιά και μπαλκόνι βλέμμα-out. Το σετ έρχεται επίσης με μια σκηνή δρόμου για να προσθέσει ένα στοιχείο δράματος διάσωσης στο παιχνίδι των ζώων LEGO Friends.\nΤα παιδιά μπορούν να προσποιηθούν ότι είναι η Σαβάνα που φέρνει τον σκύλο-οδηγό της για έλεγχο, να φροντίσει τα χαριτωμένα μωρά ζώα στην κλινική ή να παίξει μια συναρπαστική διάσωση με άλογο. Και όπως συμβαίνει με όλα τα δημοφιλή παιχνίδια Heartlake City, αγόρια και κορίτσια μπορούν να εξερευνήσουν τα πάθη τους παρέα με τα BFF τους.\nΤα παιδιά μπορούν να διοχετεύσουν την αγάπη τους για τα πλάσματα σε δημιουργικό παιχνίδι με το Heartlake City Vet Clinic, όπου μπορούν να είναι ο ήρωας της ημέρας ή απλά να φροντίζουν τα ζώα που έχουν ανάγκη.\nΠεριλαμβάνει 8 χαρακτήρες, ώστε τα παιδιά να μπορούν να παίζουν ανοιχτές ιστορίες περιποίησης ζώων. Υπάρχουν 3 μίνι-κούκλες, ένας σκύλος-οδηγός, ένα παιχνίδι αλόγου με σέλα, ένα γατάκι, ένα κουτάβι και μια χελώνα.\nΤα παιδιά μπορούν να συμμετάσχουν στην κτηνίατρο Donna καθώς φροντίζει τα παιδικά παιχνίδια στην κλινική, να βοηθήσει τη Savannah να φέρει τον σκύλο της ή να μπει στη Mia με άλογο καθώς σώζει τη χελώνα από τον πολυσύχναστο δρόμο.\nΈνα καθημερινό δώρο για παιδιά που επιτρέπει στα αγόρια και τα κορίτσια ηλικίας 6+ να εκφράσουν τη φροντίδα τους. Περιλαμβάνει σαφείς οδηγίες, ώστε τα παιδιά με οποιοδήποτε επίπεδο οικοδομικής ικανότητας να μπορούν να αρχίσουν γρήγορα να απολαμβάνουν τη διασκέδαση με τα ζώα.\nΓρήγορα – φωτιά στο εργοστάσιο ηλεκτροπαραγωγής!\nΕπιτέλους, έφτασε η μέρα του αγώνα! Μπες στο εκτός δρόμου SUV και κατευθύνσου προς την αγωνιστική πίστα.\nLego City Police Elicopter (60275)\nΜία κακοποιός το σκάει γρήγορα με το θαλάσσιο σκούτερ της, κρατώντας στο χέρι κλεμμένα χαρτονομίσματα.\nLego City Police Water Scooter Bag 30567\nΣτη LEGO® City επικρατεί τεράστιος ενθουσιασμός καθώς σκέιτερς κάθε ηλικίας επιδεικνύουν τις ικανότητές τους!


Μεγάλη νίκη για την Α.Ε.Σ χάρη σε φανταστικό πρώτο δεκάλεπτο ! | Serres Sport News\nΜεγάλη νίκη για την Α.Ε.Σ χάρη σε φανταστικό πρώτο δεκάλεπτο !\nΑ.Ε.Σ 86-72 Α.Ο ΚΑΒΑΛΑΣ\nΔεύτερη διαδοχική νίκη και τέταρτη συνολικά για το νεανικό σύνολο του Σταύρου Ιωσηφίδη, που δείχνει να έχει βρει για τα καλά ρυθμό και συνοχή. Οι “γαλάζιοι” με οδηγό ένα φανταστικό πρώτο δεκάλεπτο δεν άφησαν περιθώρια στους Καβαλιώτες, που ήρθαν με ρεκόρ 5-5 και ήλπιζαν σε θετικό αποτέλεσμα. Το παιχνίδι της Κυριακής αποτελεί ίσως την καλύτερη εμφάνιση της Α.Ε.Σ στο φετινό πρωτάθλημα.\nΗ αρχή είναι το ήμισυ του παντός και αυτό υπερίσχυσε και στον βραδινό αγώνα της Κυριακής, με τους γηπεδούχους να μπαίνουν με τον καλύτερο δυνατό τρόπο στο παρκέ της Κοιλάδας. Το 29-9 της 1ης περιόδου έκανε σαφές το ποια ομάδα ήθελε περισσότερο την νίκη. Στο δεύτερο δεκάλεπτο οι “γαλάζιοι” δεν έριξαν ταχύτητα και το ημίχρονο ολοκληρώθηκε στο +24 (50-26). Οι παίχτες του Καλφόπουλου προσπάθησαν να επιστρέψουν στο παιχνίδι, αλλά κάτι τέτοιο δεν κατέστη εφικτό σε καμία περίπτωση και έτσι οι γηπεδούχοι έφτασαν στο ροζ φύλλο αγώνος με το τελευταίο δεκάλεπτο να είναι διαδικαστικού χαρακτήρα.\nΤα δεκάλεπτα: 29-9,50-26,67-47,86-72.\nΑ.Ε.Σ (Ιωσηφίδης): Γιαννούλης 9,Δημάδης 9,Δούκας Β. 16,Κυρίτσης,Ποργιόπουλος 11(3),Καντάς,Νικολαϊδης 12,Τσιάρας,Κοβανίδης 8,Γούνας 18,Ζαρίμπας 3(1).\nΑ.Ο Καβάλας (Καλφόπουλος): Γερασιμίδης 9(2),Νικολά 7,Καραμάνης 3,Καμήλαλης 4,Τσολάκης 24,Ιωαννίδης 7, Κυριαζόπουλος 1,Κοσμίδης,Παπαδόπουλος 5,Τσιλικίδης 4,Αντωνίου 8(1).


Apple: Διορθώνει σημαντικά zero-day exploits με το iOS 15.4.1 - Techmaniacs\nΑρχική Smartphones iPhone Apple: Διορθώνει σημαντικά zero-day exploits με το iOS 15.4.1\nApple: Διορθώνει σημαντικά zero-day exploits με το iOS 15.4.1\nΜε τη διάθεση του iOS 15.4.1 και του macOS Monterey 12.3.1, η Apple επιδιόρθωσε ορισμένα bugs στα γνωστά λειτουργικά συστήματα. Ωστόσο, εκτός από τα bug fixes, η εταιρεία προέβη και στη διόρθωση σημαντικών zero day exploits.\nΈνα από τα exploits επηρέαζαν τόσο τις iOS όσο και τις macOS συσκευές. Σύμφωνα με την Apple, το exploit επέτρεπε σε επιβλαβή apps να εκτελέσουν επιβλαβή κώδικα με δικαιώματα σε επίπεδo kernel. Ένα δεύτερο exploit σε Intel Graphics drivers επηρέαζε macOS συσκευές.\nΌσοι δεν γνωρίζουν τον όρο zero-day, αποτελεί στη πράξη μια ευπάθεια, της οποίας το fix είναι άγνωστο στους developers και στους μηχανικούς. Για αυτό είναι σημαντικό να διατηρείτε ενημερωμένη τη συσκευή σας. Όσον αφορά άλλα bugs, το iOS 15.4.1 επιδιορθώνει και την εξάντληση της μπαταρίας.\nΠροηγούμενο άρθροΑσφάλεια λογαριασμού Google και αυτόματη διαγραφή λόγω αδράνειας\nΕπόμενο άρθροANYCUBIC Wash & Cure 2.0 : Ο καλύτερος καθαριστής 3D αντικειμένων έπεσε και άλλο


Ιουλίου 2012 | Ό,τι λέγεται κι ό,τι χορεύεται\nBy ΙΛΙΑΝΑ | Published 31.7.12\nΔηλαδή τώρα εσύ θες να μου πεις ότι προτιμάς να πας διακοπές μία εβδομάδα με το γκόμενο σε ενοικιαζόμενο δωμάτιο κάπου στις Κυκλάδες και όχι μία εβδομάδα σε κάμπινγκ με την παρέα σου κάπου στις Κυκλάδες. Seriously?\nΔίκιο έχεις μωρέ, χαίρεστε και τη μέρα γιατί ξυπνάτε νωρίς γιατί το πιθανότερο είναι ότι κοιμάστε νωρίς γιατί μάλλον πηγαίνετε για ένα ποτό το βράδυ αλλά στο μισάωρο βαριέστε ο ένας τον άλλον και προτιμάτε να πάτε για ύπνο, ενώ εσύ σιχτιρίζεις από μέσα σου τη τύχη σου που σε έφερε στο νησί μαζί του κι όχι με τις φίλες σου. Έχετε ήδη προμηθευτεί χάρτη του νησιού από την Αθήνα για να εξερευνήσετε όλες τις παραλίες, τα ξωκλήσια, τις πλατείες και τα μοναστήρια. Τσακώνεστε καθημερινά στην παραλία γιατί ο φίλος σου έχει προμηθευτεί μια στοίβα πολιτικό-οικονομικό-αθλητικές εφημερίδες από το λιμάνι, ενώ εσύ θες να κουβεντιάσετε - κάτι, οτιδήποτε, κατά προτίμηση για το γάμο της φίλης σου που θα γίνει το Σεπτέμβρη, αλλά δε βρίσκεις ανταπόκριση. Έτσι αποφασίζεις να σηκωθείς από την ξαπλώστρα και να μπεις διστακτικά στη θάλασσα γιατί είναι παγωμένη και δεν είσαι καθόλου υπερβολική και τότε το μανάρι σου ακολουθεί με ένα άτσαλο, πολύβουο μακροβούτι, αλλά δεν του πολύ-πετυχαίνει και τα απόνερα σκάνε πάνω σου. Και σιχτιρίζεις πάλι, αυτή τη φορά απ'έξω σου, κοιτάζοντας το ζευγαράκι στη διπλανή ομπρέλα που είναι όλο χάδια και γέλια. Μη ψαρώνεις, είναι οι πρώτες τους διακοπές, του χρόνου θα είναι όλα αλλιώς. Κι ενώ χαζεύεις το ερωτευμένο ζευγαράκι, ο δεσμός σου σε επαναφέρει στην πραγματικότητα, "ρε μωρό πας μέχρι το αμάξι να μου φέρεις τη μάσκα"; - εγώ κάπου εδώ στη θέση σου θα χώριζα - αλλά εσύ τρέχεις στο αμάξι γιατί είσαι σίγουρη ότι ο καλός σου είναι κατά βάθος ρομαντικός και θα σου φέρει κοχύλια κι αστερίες, τα οποία μπορείς να φυλάξεις για να τα κολλήσεις στα χειροποίητα προσκλητήρια του γάμου σας. Αααααα...\nΜετά το μπάνιο, πηγαίνετε για φαγητό, βέβαια εσύ επιμένεις να πάτε πρώτα στο δωμάτιο να κάνετε ένα μπανάκι, να βάλεις και κάνα φορεματάκι γιατί αλλιώς τι κουβάλησες ολόκληρη βαλίτσα στο νησί, αλλά το μωρό σου πεινάει πολύ γιατί ξεκωλώθηκε στις καταδύσεις. Α ναι, τελικά δε σου έφερε κοχύλια, έβγαλε όμως κάτι γυαλιστερές πέτρες που είχαν λέει ωραία χρώματα - αλλά όταν στέγνωσαν ανακάλυψες ότι ήταν απλά αδιάφορες κοτρόνες κι αρνήθηκες να τις κουβαλήσεις στη τσάντα σου - εννοείται πως το μωρό σου δεν έχει τσάντα παραλίας κι εννοείται πως δεν μπορεί να κρατήσει τη δική σου γιατί πρώτον είναι ροζ και δεύτερον έχει να κουβαλήσει και τις εφημερίδες του, remember?.. Τέλος πάντων, φτάνετε στην ταβέρνα, τρώτε δίχως αύριο και δεν περιγράφω άλλο γιατί ήδη βαρέθηκα.\nΑπό την άλλη, πας στο νησί με την παρέα σου, στήνετε όπως όπως τη σκηνή σας που είναι γεμάτη αναμνήσεις - κυριολεκτικά όμως, έχει μέσα άμμο από πέρυσι, πρόπερσι, αντιπρόπερσι και πάει λέγοντας - και μόλις τελειώσετε με το στήσιμο πηγαίνετε για μια μπυρίτσα για να δροσιστείτε. Και η μία μπύρα φέρνει τη δεύτερη και η δεύτερη ένα mojito και το mojito 2 γύρες σφηνάκια και τα σφηνάκια ένα σέικερ..ε και μετά το σέικερ, κανείς δε ξέρει και κανείς δε θυμάται.\nΤις επόμενες μέρες όποιος θέλει ξυπνάει, όποιος θέλει κοιμάται, όποιος θέλει πάει στη θάλασσα, όποιος θέλει πάει για καφέ, όποιος θέλει τρώει κι όποιος θέλει πίνει. Η παρέα σας που αρχικά αποτελούνταν από 4 άτομα, τώρα αποτελείται από 10, κόσμος πάει κι έρχεται - με τη καλή έννοια - κανείς δεν τσακώνεται με κανέναν, κανείς δεν περιμένει κανέναν, κανείς δε σε στέλνει στο αμάξι να φέρεις τίποτα γιατί δεν έχετε αμάξι, αλλά και να είχατε μια χειρονομία από τη μεριά σου θα ήταν αρκετή για να κλείσει το θέμα χωρίς γκρίνια. Μετά παίρνεις το στρωματάκι σου, μπαίνεις στη θάλασσα - σχοινάκι, σημαδούρα, ήλιος - και κοιμάσαι γλυκά για να αναπληρώσεις τον βραδινό ύπνο που "χαράμισες" χορεύοντας κάτω από το Αυγουστιάτικο φεγγάρι.\nBy ΙΛΙΑΝΑ | Published 28.7.12\nΝα δεις που η φαεινή ιδέα σου να πιείς espresso στις εννιάμιση το βράδυ δε θα σου βγει σε καλό. Πολλές φιγούρες στο κρεβάτι, πυρετός το Σαββατόβραδο. Κι έχεις βάλει κι ακούς κι αυτόν τον Nitro, που την τελευταία ώρα έχει κολλήσει τη βελόνα στα 80's κι αισθάνεσαι πως είσαι σε γαμήλιο γλέντι. Που μακάρι να ήσουν εδώ που τα λέμε γιατί θα έπιανε και το εσπρεσάκι τόπο. Και μη έχοντας τίποτα καλύτερο να κάνεις, κάθεσαι και διαβάζεις κριτικές για τη χθεσινή τελετή έναρξης. Και είναι κυρίως αρνητικές, όπως ήταν άλλωστε αναμενόμενο, αφού η κριτική είναι στο αίμα του Έλληνα, για την ακρίβεια του θυμωμένου Έλληνα των τελευταίων ετών. Καλά, εδώ που τα λέμε ούτε κι εσύ τρελάθηκες με το αποτέλεσμα, με όσα είδες τουλάχιστον, αλλά αποφάσισες να μην το σχολιάσεις γιατί γνωρίζεις πως είσαι αρνητικά προκατειλημμένη με τους Άγγλους και φοβάσαι πως δε θα καταφέρεις να είσαι αντικειμενική στην κρίση σου. Και δεν είναι η επιφανειακή ευγένεια τους ή η βαθιά έλλειψη πολιτισμού που διακρίνεις στην πλειοψηφία του πληθυσμού. Αυτό που σε ενοχλεί, έτσι όπως το βίωσες τα τέσσερα χρόνια που έζησες στην Αγγλία, είναι η αδυναμία τους να συνδεθούν ουσιαστικά με τον άλλον. Οι σχέσεις τους στα μάτια σου έμοιαζαν πάντα εντελώς επιφανειακές. Περνούσες μερικές μέρες μαζί τους, χτίζοντας μια σχέση, που πραγματικά ένιωθες πως εξελίσσεται σε κάτι ουσιαστικό, αλλά λίγες μέρες μετά η συμπεριφορά του νέου Άγγλου φίλου σου σε διέψευδε πανηγυρικά. Σαν να διαγράφει χωρίς λόγο κάθε σας κουβέντα, οποιαδήποτε σύνδεση είχατε καταφέρει να δημιουργήσετε. Κι ενώ εσύ νόμιζες πως απέκτησες έναν φίλο με τον οποίον μπορείς να μοιραστείς τις σκέψεις και τις έννοιες σου, ξαφνικά νιώθεις ότι έχεις πλάι σου και πάλι έναν άγνωστο. Και βρίσκεσαι ξανά στο μηδέν και συνειδητοποιείς πως πρέπει να αρχίσεις να τον προσεγγίζεις και πάλι από την αρχή. Αλλά παρ όλη την προσπάθεια και τη θέληση σου να ανοίξεις και να δημιουργήσεις χώρο γι αυτήν τη σχέση, με το χρόνο αντιλαμβάνεσαι πως υπάρχει ένα όριο, το οποίο ο Άγγλος δεν είναι διατεθειμένος να περάσει. Σεβαστό. Ενδεχομένως αυτή η εγκράτεια να του δημιουργεί ασφάλεια, αλλά εσένα ανέκαθεν σε ξενέρωνε.\nΕ, αυτήν την επιφανειακή αντιμετώπιση κι εγκράτεια διέκρινες χθες βράδυ στην τελετή. Και ήταν ok, κατά τη γνώμη σου απολύτως αναμενόμενη. Όπως και οι περισσότεροι Άγγλοι άλλωστε.\nΥ.Γ. Το είπα ότι δε θα καταφέρω να είμαι αντικειμενική, μην πεις πως δεν το είπα.\nBy ΙΛΙΑΝΑ | Published 27.7.12\nΣτο δωμάτιο που κοιμάσαι υπάρχουν δύο διπλές ντουλάπες γεμάτες ρούχα. Αλλά ο τρόπος που ψωνίζεις σε αναγκάζει να φοράς μονάχα τα μισά. Γιατί υπάρχει κι αυτή η ζωή που ζεις μες στο κεφάλι σου κι εκεί είναι όλα αλλιώς. Ακόμα κι εσύ. Και πολλές φορές μπερδεύεσαι κι όταν βγαίνεις για ψώνια, ψωνίζεις γι αυτό το κορίτσι, με την ελπίδα πως κάποια μέρα θα του μοιάσεις και θα έχεις την ευκαιρία να φορέσεις τα ρούχα του. Αλλά αυτή η μέρα δεν έρχεται ποτέ. Και τα ρούχα μένουν αφόρετα στη ντουλάπα για μήνες. Και το πρόβλημα δεν είναι πως η κοπέλα στο κεφάλι σου είναι πιο αδύνατη ή πιο μαυρισμένη. Αυτό με λίγη δίαιτα και λίγη ηλιοθεραπεία το ξεπερνάς. Το πρόβλημα είναι πως η κοπέλα στο κεφάλι σου είναι ελεύθερη. Είναι απαλλαγμένη από κάθε ταμπού και πρέπει, έχει αυτοπεποίθηση και τόλμη, δεν την νοιάζει τι θα πει ο κόσμος και κυρίως αγαπά και καμαρώνει αυτό που είναι.\nΤέλος πάντων, σήμερα αποφάσισες να αρχίσεις να φοράς τα ρούχα της, ελπίζοντας να μη θυμώσει. Στην τελική εσύ τα πλήρωσες. Δικά σου είναι. Όπως άλλωστε είναι η ελευθερία, η αυτοπεποίθηση και η τόλμη. Τι κάθεσαι και τα κοιτάς; Φόρεσέ τα και βγες. Σου κλείνω το μάτι.\nBy ΙΛΙΑΝΑ | Published 26.7.12\nΣου φαινόταν πάντα φυσιολογικό αυτό που συμβαίνει στα μπαρ της Αθήνας. Μπαίνεις μέσα με την παρέα σου, πιάνετε μια θέση στο μπαρ, παραγγέλνετε το ποτό σας και γυρνάτε πλάτη σε όποιον τυχαίνει να στέκεται δίπλα σας, χωρίς φυσικά αυτό να θεωρείται αγένεια μια και δεν τον γνωρίζετε. Η ώρα περνά, παραγγέλνετε και δεύτερο ποτό, ο ίδιος άγνωστος άνθρωπος εξακολουθεί να βρίσκεται δίπλα σας, ενίοτε ακουμπάτε τυχαία τις πλάτες σας λόγω πολυκοσμίας, κι αν τύχει το άγγιγμα να γίνει σκούντημα, γυρνάτε ο ένας προς το μέρος του άλλου ζητώντας φευγαλέα συγγνώμη. Κι όταν πιείτε και το δεύτερο ποτό, πληρώνετε, αφήνετε τη θέση σας στο μπαρ προς ευχαρίστηση της παρέας που έφτασε πριν λίγο και καραδοκεί, και κάπως έτσι ολοκληρώνετε άλλη μια βραδινή έξοδο. Αν το σενάριο προβλέπει και τρίτο ή τέταρτο ποτό, οι πιθανότητες να μιλήσεις τελικά στον άνθρωπο πίσω από την πλάτη σου αυξάνονται με γεωμετρική πρόοδο, αλλά το θέμα δεν είναι ποιος είσαι μεθυσμένος, αλλά ποιος είσαι νηφάλιος. Τουλάχιστον στη συγκεκριμένη ανάρτηση.\nΚι αυτό συμβαίνει παντού. Στο μετρό, στο σούπερ μάρκετ, στην ουρά μιας τράπεζας, ακόμα και στην πολυκατοικία που ζεις. Αλλά τέλος πάντων τη νύχτα είναι αλλιώς. Έχεις βγει για να διασκεδάσεις, να συζητήσεις, να ακούσεις μουσική και να χορέψεις. Κι ενώ μπορεί σε κάποια έξοδο να ξεχάσεις σπίτι το κινητό ή το πορτοφόλι σου, τη μάσκα σου δεν τη ξεχνάς ποτέ, γαμώτο. Και οι κουβέντες με τους ανθρώπους γύρω σου περιορίζονται στο αν μπορείς να ακουμπήσεις το παλτό σου στη θέση δίπλα τους ή αν έχουν αναπτήρα. Συγκλονιστική ανθρώπινη επαφή...\nΤα τελευταία χρόνια μπήκαν στη ζωή μας κάτι μακρόστενοι ξύλινοι πάγκοι, που πασχίζουν να μας φέρουν λίγο πιο κοντά. Και βλέπεις ότι ο κόσμος τους προτιμά και συνήθως, όπου υπάρχουν, επιλέγει να καθίσει σ'αυτούς και όχι σε κάποιο τραπεζάκι τεσσάρων ατόμων. Κι αυτό είναι παρήγορο και στενάχωρο μαζί. Κι αν τελικά προκύψει μια μεγάλη παρέα γύρω από το μακρόστενο τραπέζι, ξεκινά δειλά μια επικοινωνία μέσω μιας συζήτησης πάνω σε κάποιο θέμα, κι ο καθένας λέει τι πιστεύει. Μα κανείς δε λέει τι νιώθει, γαμώτο. Κι αυτό σου φαινόταν πάντα φυσιολογικό. Όχι πια.\nBy ΙΛΙΑΝΑ | Published 25.7.12\nΣτο γραφείο δουλεύετε ακούγοντας μουσική. Οι άλλοι δηλαδή γιατί εσύ ακούς μουσική δουλεύοντας. Υπάρχει διαφορά, αλλά δεν εξηγείται με λόγια, ή τη νιώθεις ή δεν τη νιώθεις.\nΚαι καμιά φορά, αν το ράδιο παίζει κάποιο τραγούδι που αγαπάς, θέλεις να σηκωθείς από την καρέκλα σου και να χορέψεις. Μέχρι εκεί όλα καλά. Όμως δεν έχεις σηκωθεί ποτέ. Όχι πως αν το κάνεις θα σε περάσει κανείς για τρελή, κι όχι πως δεν είσαι άλλωστε..., αλλά και μόνο στη σκέψη ότι θα πρέπει μετά να δικαιολογήσεις τα αυτονόητα, ξενερώνεις και κάθεσαι στα αυγά σου. Τελικά τα μισά από τα πράγματα που δεν έχεις κάνει στη ζωή σου, τα έχεις αναβάλει γιατί ένιωσες πως για να τα κάνεις πρέπει πρώτα να δώσεις εξηγήσεις σε κάποιον. Γιατί έτσι έμαθες. Κι άντε τώρα να ξε-μάθεις.\nΈνα απόγευμα είχες πάει στο σπίτι της αδερφής σου και παίζατε ένα επιτραπέζιο παιχνίδι με τα ανίψια σου στην τραπεζαρία. Το στερεοφωνικό έπαιζε ένα cd των Jethro Tull. Και κάποια στιγμή, εντελώς φυσικά, ο Γιώργος άφησε τις κάρτες στο τραπέζι, σηκώθηκε από την καρέκλα του κι άρχισε να χορεύει. Πόση ευτυχία, σε ένα κατά τα άλλα ασήμαντο γεγονός; Το παιχνίδι που παίζατε δεν είχε κανένα νόημα πια. Παρόλα αυτά το τελειώσατε. Γιατί έτσι μάθατε. Κι άντε τώρα να ξε-μάθετε.\nBy ΙΛΙΑΝΑ | Published 24.7.12\nΑύριο έρχεται από το Λονδίνο η μικρή ακροβάτισσα! Ο γλυκός σου RoboCop. Θα έχει λιώσει στη γυμναστική το μανάρι σου, πού να τολμήσεις ν'απλώσεις πετσέτα δίπλα της στην παραλία, θα γελάει ο κόσμος. Ευτυχώς δηλαδή που έχτισες λίγη αυτοπεποίθηση φέτος, γιατί από κορμί κορμάρα - δώσε βάση στον υπερθετικό βαθμό. Αλλά εντάξει, χθες καταλήξατε με την κολλητή σου στο συμπέρασμα ότι τα σουβλάκια είναι diet. Μη ρωτήσεις πώς, έχετε τον τρόπο σας. Και μετά σκέφτεσαι τον μπαμπά σου να διαβάζει τις παραπάνω γραμμές και είσαι σίγουρη πως θα θέλει να σε στείλει για ψυχανάλυση. Αλλά εσύ τον έχεις ήδη κάνει το συγκεκριμένο διάλογο.\n- Θέλω να χάσω τέσσερα κιλά.\n- Τέσσερα; Γιατί;\n- Για να είμαι 20 κιλά κάτω από το ύψος μου.\n- Μα νομίζω πως 20 κιλά είναι πολλά. Ποιός σου έχει πει πως πρέπει να είσαι είκοσι κιλά κάτω από το ύψος σου;\n- Κανείς. Όμως κάπου είχα διαβάσει πως οι χορεύτριες είναι 20 κιλά κάτω από το ύψος τους.\n- Μα εσύ δεν είσαι χορεύτρια.\n- Όχι, αλλά θα ήθελα να είμαι.\nΕ, κάπου εκεί τελειώνει η κουβέντα. Ανίατη περίπτωση.\nΕίναι μέρες που διαρκώς κλαις.\nΚάποιες για ένα γεγονός ή κάποια σκέψη που σου προκαλεί θλίψη.\nΜερικές φορές κλαις από τα νεύρα σου.\nΚάποιες άλλες χωρίς κανέναν απολύτως λόγο.\nΚαι είναι και στιγμές - λίγες - που κλαις από ευγνωμοσύνη. Και τότε δε μπορείς να σταματήσεις τα δάκρυα με τίποτα. Όπως τώρα.\nΌχι, δε σου χάρισε κανένας τίποτα, ούτε βρήκες τη δουλειά των ονείρων σου, ούτε ζεις έναν υπέροχο Καλοκαιρινό έρωτα, ούτε καν τρως το παγωτό που σ'αρέσει.\nΌμως η πρωτόγνωρη αγάπη που νιώθεις για τον εαυτό σου, σου φέρνει δάκρυα στα μάτια.\nBy ΙΛΙΑΝΑ | Published 20.7.12\nΑκολουθούν δύο εβδομάδες αφόρητης βαρεμάρας στη δουλειά, απερίγραπτης πείνας στο σπίτι και αυτοσχέδιων ασκήσεων για γλουτούς πάνω στο μπλε στρωματάκι που σε μερικές μέρες θα τοποθετηθεί κάτω από το στρώμα σου στη σκηνή. Τότε θα το αγαπήσεις, τώρα το μισείς. Και ένα και δύο και τρία και τέσσερα. Ποιος, εσύ. Και δε σου φτάνουν οι 20 απάνθρωπες επαναλήψεις, μπρούμυτα, πλάγια και ανάσκελα, που σου καίνε το μυαλό μαζί με τους μύες, φοράς κι εκείνα τα ηλίθια βαράκια στα πόδια, που είχες αγοράσει πριν δυο χρόνια που έκανες pilates, τα οποία δυσχεραίνουν ακόμα περισσότερο την κατάσταση. Και σου έχω και καλύτερο. Κολάν εφίδρωσης, δώρο σε περσινό μηνιαίο περιοδικό. Τι να κάνεις, το φοράς κι αυτό. Και ιδρώνεις και ξε-ιδρώνεις και χάνεις πού και πού και το μέτρημα γιατί το ράδιο παίζει πάλι εκείνο το τραγούδι που σε κάνει να ονειρεύεσαι πως χορεύεις ανέμελη σε μια εξωτική πλαζ με έναν κούκλο που λιώνει για σένα...και για το κορμί σου. Και πέντε, κι οχτώ, κι εννιά και δώδεκα. Γι αυτό το κορμί αγωνίζεσαι. Κι αφού τελειώσει το ημερήσιο μαρτύριο, ξεκολλάς από πάνω σου το σιχαμερό μαύρο κολάν, που ακουμπάς πάνω στο πλυντήριο των ρούχων και ξεβάφει -γνήσιο πράγμα σου λέω - και μπαίνεις στο ντους. Κι αφού βγεις από το ντους, περήφανη που κατάφερες και σήμερα να ολοκληρώσεις τις ασκήσεις σου, αλείφεις στα πόδια σου κι ένα λάδι για την κυτταρίτιδα, που είχες πάρει πριν 4-5 χρόνια, αλλά ποτέ δεν τελείωσες γιατί πλέον στα 32 ξέρεις πως οι κρέμες και τα λάδια αδυνατίσματος δεν κάνουν τίποτα αν εσύ δεν αποφασίσεις να ράψεις το στόμα σου. Αλλά μια που το έχεις, το βάζεις κι αυτό για να φύγει επιτέλους απ'τη μέση και να κάνεις χώρο στο ντουλαπάκι του μπάνιου για την καινούρια κρέμα ματιών, που 4-5 χρόνια πριν δε χρειαζόσουν. Κι αφού απλώσεις και το λάδι, παίρνεις τη μεζούρα από το πόμολο της πόρτας και μετράς το μπούτι σου στο ίδιο σημείο που το μετράς κάθε μέρα τους Καλοκαιρινούς μήνες των τελευταίων χρόνων. Καμία διαφορά. Ξανά-μετράς σφίγγοντας τη μεζούρα λίγο περισσότερο γύρω από το πόδι σου, και να που το δείχνει έναν πόντο πιο αδύνατο. Άτιμη, τα κατάφερες πάλι :)\nBy ΙΛΙΑΝΑ | Published 19.7.12\n...κι όλες αυτές οι αναμνήσεις από περασμένα Καλοκαίρια καρφώθηκαν στο μυαλό σου τη στιγμή που επιτέλους οι φετινές σου διακοπές άρχισαν να παίρνουν σχήμα. Αφού καταλήξατε στον προορισμό, αλλά κυρίως στο αιώνιο πρόβλημα, τις ημερομηνίες. Βασικά στο πήγαινε, μια και το γύρνα καθόλου δε σε νοιάζει. Γύρνα όποτε θες ή μη γυρνάς ποτέ. Φέτος το νησί είναι μονάχα τέσσερις ώρες μακριά από δω και όχι έντεκα, αλλά είναι κι αυτές αρκετές για να ξεπλύνουν ό,τι μαζεύτηκε μες στον Χειμώνα. Τέσσερις ώρες στο κατάστρωμα, να βλέπεις την πόλη να απομακρύνεται και να μικραίνει, έως ότου εξαφανιστεί μαζί με τα προβλήματα και τις στενοχώριες σου. Και μετά θάλασσα. Και μετά το πρώτο μπάνιο. Γιατί όσα μπάνια κι αν έχεις κάνει στην Αττική, κακά τα ψέματα, δε μετράνε μία μπροστά στο πρώτο μπάνιο στο νησί. Δεν είναι τόσο το τοπίο που δε συγκρίνεται ή τα νερά που είναι τόσο πολύ πιο καθαρά κι ελκυστικά. Είναι που λείπει αυτό το βάρος που κουβαλούσες, αυτό που άφησες πίσω σου μαζί με τις τελευταίες εικόνες του Πειραιά. Και δεν έχεις καν την αγωνία αν θα σε περιμένει στο λιμάνι γυρνώντας για να τρυπώσει πάλι στη ψυχή σου. Καθόλου δε σε νοιάζει. Τώρα δεν υπάρχει τίποτα. Δεν υπάρχει τίποτα που πρέπει ή δεν πρέπει να κάνεις, τίποτα που πρέπει ή δεν πρέπει να πεις. Κανείς δεν περιμένει από εσένα τίποτα κι εσύ δεν περιμένεις τίποτα από κανέναν.\n«Το βαλιτσάκι με τις προσδοκίες, τις άμυνες, τους φόβους και τα πρέπει το έφτιαξες κανονικά όπως κάθε χρόνο και το κουβάλησες, αν κι ασήκωτο, ως το λιμάνι. Και το έβαλες στο καράβι, αγνοώντας όλα τα μηνύματα και τα μαθήματα του Χειμώνα, γιατί το πείσμα σου αδερφάκι μου δε λέγεται. Κάθισες κι επάνω του μη τυχόν στο κλέψει κανείς. Βέβαια κανένας δεν του ρίχνει ματιά. «Καλύτερα για μένα», σκέφτεσαι, και σκύβεις το κεφάλι.\nΛίγες ώρες αργότερα φτάνεις επιτέλους στο νησί και σηκώνεσαι από τη βαλίτσα για να κατέβεις απ'το πλοίο. Κι ενώ στέκεσαι στην ουρά ασφαλής ότι δε ξέχασες τίποτα, ότι όλα βρίσκονται μέσα στο πολύτιμο βαλιτσάκι που βαραίνει το χέρι σου, εκείνο ξαφνικά ανοίγει και όλα χύνονται στο πάτωμα. Ο κόσμος σε κοιτάζει κι αναρωτιέται τι σκατά κουβαλάς μαζί σου στο νησί. Κάποιοι σε βοηθούν διστακτικά να τα μαζέψεις και οι ματιές τους, όλο νόημα, σου σκίζουν την καρδιά. Είναι εκείνοι που καταλαβαίνουν πώς νιώθεις, που κατανοούν τους φόβους σου γιατί χρειάστηκε να κάνουν μεγάλη προσπάθεια στο παρελθόν για να απεγκλωβιστούν και οι ίδιοι απ'τους δικούς τους. Νιώθεις τόση ντροπή μπροστά σε όλους αυτούς τους άγνωστους ανθρώπους. Και καθώς είσαι σκυμμένη πάνω από τους φόβους και τις αναστολές σου, προσπαθώντας να τα βάλεις όπως-όπως πίσω στη βαλίτσα σου, ξεσπάς σε κλάματα. Αν μέχρι τώρα ένιωθες απλά ντροπή, τώρα νιώθεις πως θες να ανοίξει η γη και να σε καταπιεί.\nΨάχνεις πανικόβλητη στο πάτωμα την αυτοσυγκράτησή σου, σίγουρη πως θυμήθηκες να τη βάλεις στη βαλίτσα, αλλά μες στο χαμό δεν τη βρίσκεις πουθενά. Εξακολουθείς να κλαις ασταμάτητα και τα δάκρυα σου ποτίζουν το περιεχόμενο της βαλίτσας. Εκείνο με τη σειρά του αρχίζει να ξεθωριάζει μπροστά στα μάτια σου. Κι εσύ κλαις ακόμα πιο πολύ, ακόμα πιο δυνατά και τα δάκρυα σου πλημμυρίζουν το κατάστρωμα και παρασέρνουν στη θάλασσα τους φόβους, τις άμυνες, τα ταμπού, τις ανασφάλειες, την αυτοκυριαρχία σου, όλα.\nΗ ουρά μπροστά σου έχει προχωρήσει. Πρέπει να κατέβεις στο νησί με ό,τι σου έχει απομείνει. Καλές διακοπές. Σ'αγαπώ».\nBy ΙΛΙΑΝΑ | Published 18.7.12\nΚάμπινγκ. Υπήρχε κι ένα σήριαλ με αυτό το όνομα. Παίζει να το ψιλό-χάζευες κιόλας, αλλά δεν είσαι και σίγουρη. Το μόνο που θυμάσαι είναι ο έντονος ήχος των τζιτζικιών σαν μουσική υπόκρουση στους διαλόγους. Αυτό.\nΑπό τα ατελείωτα Καλοκαίρια όμως που πέρασες στο κάμπινγκ σαν παιδί, θυμάσαι πολλά. Αμέτρητες παιδικές αναμνήσεις. Από την πρώτη χρονιά, που κυκλοφορούσες γύρω από την πορτοκαλί σκηνή με το μπεϊμπιλίνο σχεδόν 2 χρονών (εντάξει αυτό δεν το θυμάσαι για να είσαι ειλικρινής), έως την τελευταία, που ερωτεύτηκες έναν Άγγλο με άσπρες βλεφαρίδες γύρω στα 15. Ανάμεσα στην πρώτη και την τελευταία χρονιά που έκανες διακοπές με την οικογένειά σου, το κάμπινγκ στην Φοινικούντα αντικαταστάθηκε με το κάμπινγκ Kronos λίγο έξω από το Γύθειο και τη θέση της πορτοκαλί σκηνής πήρε ένα ευρύχωρο τροχόσπιτο ανάμεσα στα δέντρα. Τα ίδια δέντρα που αγκαλιάζατε με την αδερφή σου κλαίγοντας την τελευταία μέρα των διακοπών κατάμαυρες και κατάξανθες από την υπερβολική έκθεση στον ήλιο. Και τώρα που το σκέφτεσαι, δεν πρέπει να έχεις αγκαλιάσει δέντρο έκτοτε, σίγουρα όχι με τόση αγάπη.\nΟ μπαμπάς σου ήταν ναυτικός κι επέστρεφε στην Ελλάδα κάθε χρόνο πριν τις διακοπές του Πάσχα. Τον Ιούνιο, με το κλείσιμο των σχολείων ξεκινούσατε οι τρείς σας για το κάμπινγκ. Η μαμά σου δυστυχώς έμενε πίσω γιατί έπρεπε να περιμένει την άδεια της, οπότε κι ερχόταν να σας βρει. Εσείς στις λίγες εβδομάδες που είχανε μεσολαβήσει, είχατε ήδη μεταμορφωθεί και βρισκόσασταν σε απόλυτη αρμονία με το τοπίο. Οι μύτες σας ήταν ήδη ξεφλουδισμένες και τα πρόσωπά σας γεμάτα πανάδες. Οι βλεφαρίδες σας ήταν κατάξανθες και τα μαλλιά σας αχτένιστα για μέρες. Οι πατούσες σας εξοικειωμένες με την καυτή άμμο - από το τροχόσπιτο ως την παραλία πήγαινες πάντα ξυπόλυτη. Είτε περπατώντας χαλαρή με ένα παγωτό στο χέρι, είτε τρέχοντας βολίδα φωνάζοντας "καίει, καίει, καίει", είτε αγκομαχώντας μεταφέροντας με την αδερφή σου το πανί του wind-surfing στη θάλασσα. Οι γονείς σου έκαναν wind-surfing, και μάλιστα ήταν και οι δύο πολύ καλοί στο άθλημα. Σε αντίθεση με σένα. Τουλάχιστον προσπάθησες, αλλά το πανί ήταν πολύ βαρύ για το σώμα σου και τα χέρια σου γεμίζανε φουσκάλες. Και για να λέμε και όλη την αλήθεια, δεν είχες και τον καλύτερο δάσκαλο. Ο μπαμπάς σου ποτέ δεν κατάφερε να ξεμπερδέψει το δεξί και το αριστερό, κι έτσι πολλές φορές η λάθος οδηγία "τη μάτσα δεξιά, τη μάτσα δεξιά, από την άλλη παιδί μου", είχε σαν αποτέλεσμα να καταλήγεις εσύ στο νερό και το πανί στο κεφάλι σου. Σου άρεσε όμως πολύ να φοράς το κόκκινο σωσίβιο και να πιάνεσαι στο πίσω μέρος της σανίδας, όταν έκαναν wind-surfing οι γονείς σου. Όσο πιο γρήγορα, τόσο καλύτερα, με το σώμα σου να σκίζει με ταχύτητα τη θάλασσα στα απόνερα που άφηνε η σανίδα. Και τι δε θα έδινες για να το ξαναζήσεις αυτό. Και μπορεί να μην κατάφερε ο μπαμπάς σου να σε μάθει wind-surfing, αλλά σε έμαθε ρακέτες. Η οδηγία ήταν σαφής: "Αν θέλεις να παίξουμε ρακέτες δε θα κάτσεις αν δεν καταφέρουμε να ανταλλάξουμε εκατό συνεχόμενες μπαλιές". Κι έτσι και γινόταν. Εκατό μπαλιές, με εσένα να έχεις καρφωμένα τα πόδια σου στην άμμο και να κουνάς πού και πού τη ρακέτα μαζί με το μαλλί, και τον μπαμπά σου να κάνει ασταμάτητα άλματα και βουτιές για να σώσει τις μπαλιές σου. Ωραία περνούσατε!\nΦοινικούντα, Αύγουστος 1985\nΜπορείς να γράφεις με τις ώρες για το κάμπινγκ και τις αναμνήσεις που κουβαλά. Το παγωμένο ποταμάκι με τα χελωνάκια που κατέληγε στη θάλασσα και δένατε τα καρπούζια σας για να διατηρούνται παγωμένα, το πινγκ-πονγκ στα μαγειρεία, τα κατακόρυφα και τις κωλοτούμπες τα απογεύματα στην άμμο, την ταβέρνα της Κυρα-Μαρίας λίγα μέτρα έξω από το κάμπινγκ. Υπέροχες αναμνήσεις, αξέχαστα αρώματα. Όταν σταματήσατε να πηγαίνετε, το κάμπινγκ Kronos έτυχε να αλλάξει ιδιοκτήτες. Μερικά χρόνια αργότερα που το επισκέφτηκες ξανά τίποτα δεν ήταν το ίδιο, έφυγες την ίδια κιόλας μέρα. Δε ξέρεις αν έφταιγε που ήταν παρατημένο και βρώμικο ή που τίποτα δε θύμιζε πια τις παιδικές σου διακοπές με το τροχόσπιτο. Αυτές οι στιγμές ήταν μοναδικές και γνωρίζεις πως δεν πρόκειται να τις ξαναζήσεις. Νιώθεις όμως απέραντη ευγνωμοσύνη.\nΕιλικρινά δε μπορείς να σκεφτείς πιο ευτυχισμένα παιδικά Καλοκαίρια.\nBy ΙΛΙΑΝΑ | Published 16.7.12\nΤαλαντεύεσαι ανάμεσα στην αυστηρή τάξη και την απόλυτη αναρχία. Ανάμεσα στο συντηρητισμό και την απαξίωση καθετί παλιού κι επιμελώς δομημένου. Δεν υπάρχει μέση οδός για σένα. Προσπαθείς χρόνια να ισορροπήσεις ανάμεσα σε δυο ακραίες καταστάσεις σε κάθε έκφανση της ζωής σου, αλλά τελικά δεν τα καταφέρνεις. Το σπίτι σου είναι καθαρό σαν χειρουργείο ή το απόλυτο αχούρι. Η διατροφή σου είναι αυστηρή, με θερμιδομετρητή και μεζούρα ανά χείρας ή η απόλυτη κραιπάλη. Το ντύσιμο σου είναι στην πένα ή πρωτοσέλιδο σε έντυπο fashion-police. Στη δουλειά σου σχεδιάζεις με απόλυτη συμμετρία ή δημιουργείς ένας χάος. Στο χορό ακολουθείς κάθε οδηγία ή αρνείσαι πεισματικά να κάνεις οτιδήποτε σου ζητηθεί. Το αμάξι σου...,βασικά αυτό αποτελεί τη μόνη εξαίρεση γιατί είναι πάντα σε κατάσταση τραγική.\nΚάπως έτσι έχεις ζήσει όλη σου τη ζωή. Κανένας δε γνωρίζει σε ποια πλευρά της τραμπάλας θα ξυπνήσεις το πρωί και σε ποια θα αποκοιμηθείς στο τέλος της μέρας. Κανένας δε γνωρίζει πόσο σε κουράζει αυτό το παιχνίδι. Υπάρχουν αμέτρητοι μηχανισμοί που χρησιμοποιούμε από παιδιά και οι οποίοι μπορεί να μας ταλαιπωρούν μια ολόκληρη ζωή, χωρίς ποτέ να συνειδητοποιήσουμε τι ακριβώς μας φταίει. Κι εσύ αισθάνεσαι πολύ τυχερή γιατί φέτος πήρες μια γεύση. Άρχισες να κατανοείς πώς λειτουργείς, πώς αντιδράς στις διάφορες καταστάσεις και κυρίως από πού πηγάζει η συμπεριφορά αυτή. Κατανοείς γιατί κινείσαι διαρκώς ανάμεσα στα δύο άκρα, αδυνατώντας να ισορροπήσεις ανάμεσα. Κατανοείς γιατί σε θυμώνει τόσο πολύ το "ανάμεσα", η μέση λύση, η μέση οδός. "The story of your life"! Να μην ενοχλείς, να μη ξεπερνάς τα όρια, να κινείσαι πάντα στην ασφάλεια του κέντρου, να μην προκαλείς με την εμφάνιση και τη συμπεριφορά σου. Ποτέ δε σου άρεσε η μέση, χίλιες φορές στο τέλος. Ακόμα και στο σχολείο κανείς δεν ασχολείται με τους καλούς μαθητές. Όλοι ασχολούνται με τους άριστους μαθητές και με τα στουρνάρια. Με εσένα κανείς. Είσαι αόρατη. Μέχρι και τα μαλλιά σου μισούσες μικρή. Θα ήθελες να είναι ή μαύρα ή κατάξανθα. Ποτέ δε σε ικανοποιούσε το καστανό σου χρώμα. Ήταν τόσο αδιάφορο στα μάτια σου. Τίποτα περίεργο πάνω σου. Μόνο το ντύσιμο σου. Κι αυτό γινόταν πάντα πηγή αρνητικών σχολίων πριν βγεις από το σπίτι. Ένα βάρος στην άλλη άκρη της τραμπάλας, πολύ μεγαλύτερο από τη μετρημένη προσωπικότητά σου σε μετέφερε μέσα σε μια στιγμή στην άλλη άκρη. Και λίγο μετά ο θυμός σου για τη συμπεριφορά που σου επιβλήθηκε, πολύ μεγαλύτερος από την κριτική της μαμάς σου, σε μετέφερε με μιας στην άλλη πλευρά. Και πήγαινε λέγοντας.\nΥπάρχουν άνθρωποι που νιώθουν πολύ καλά σε αυτή τη θέση. Κάπου στη μέση. Αποφεύγοντας κάθε υπερβολή, κάθε ακραία συμπεριφορά. Εσύ πάλι και μόνο στη σκέψη μιας τέτοιας ζωής βαριέσαι θανάσιμα, ξενερώνεις εντελώς. Τι νόημα έχει μια ζωή μέσα σε τόσο στενά όρια, πόση συγκίνηση μπορεί να σου προσφέρει; Και μετά συνειδητοποιείς πως και η δική σου ζωή κάπως έτσι είναι τελικά. Μέσα σε όρια και μάλιστα αρκετά στενά. Μέσα στην ασφάλεια του γνώριμου και καλά δοκιμασμένου. Μα κυρίως μες στην ασφάλεια του αποδεκτού. Αν καταφέρεις κάποια στιγμή να ξεπεράσεις αυτά τα όρια, να κάνεις επιτέλους το break-through, να ζήσεις τη ζωή που ζεις μες στο κεφάλι σου, ίσως τελικά σταματήσεις να ξεσπάς στη διατροφή, στο σπίτι, στο χορό, στη δουλειά. Θα ξεκινήσεις αύριο κιόλας.\nΤι εννοείς "'Οχι Ιλιάνα, δε θα ξεκινήσεις αύριο. Θα ξεκινήσεις τώρα";\nPosted in Ότι χορεύεται | 5 Comments\nBy ΙΛΙΑΝΑ | Published 12.7.12\nΠαιχνίδια εξουσίας. Μια έκφραση που άκουσα πρώτη φορά από τη Δασκάλα στο τραπέζι μιας καφετέριας πριν μερικά χρόνια. Δηλαδή δεν ήταν η πρώτη φορά που την άκουσα, αλλά ήταν η πρώτη φορά που έκανε νόημα, η πρώτη φορά που στο άκουσμα της κάτι συνέβη μέσα μου. Μιλούσαμε για σχέσεις. Ποτέ ως τότε δεν είχα συνειδητοποιήσει πόσα παιχνίδια εξουσίας παίζονται στις ανθρώπινες σχέσεις και συγκεκριμένα - μια και αυτό ήταν το θέμα συζήτησης - στις προσωπικές σχέσεις μεταξύ δύο συντρόφων. Ακόμα θυμάμαι το συναίσθημα. Την κοιτούσα αποσβολωμένη σαν να μου αποκάλυψε ένα τεράστιο μυστικό, σαν να μου έβαλε στο χέρι το κλειδί μιας αιώνια κλειδωμένης πόρτας. Ανακούφιση κι ενθουσιασμός γιατί μέσα σε μια στιγμή έγιναν όλα ξεκάθαρα, λες και διαλύθηκε μονομιάς ένα τεράστιο σύννεφο που αιωρούνταν από πάντα μπροστά στα μάτια μου και ταυτόχρονα μια τρομαχτική βροχή από πέτρες στο κεφάλι μου και μια απογοήτευση για τον εαυτό μου και τους άλλους. Εκείνο το βράδυ αποφάσισα πως δε θέλω να συμμετέχω σε παιχνίδια εξουσίας. Αποφάσισα πως δεν είμαι διατεθειμένη να τα ανεχτώ και πως ταυτόχρονα έπρεπε να κάνω τεράστια προσπάθεια για να τα αποβάλλω από τη συμπεριφορά μου.\nΠοιός θα επικρατήσει μέσα στη σχέση;\nΠοιός θα έχει το πάνω χέρι;\nΠοιός θα είναι υπεύθυνος για τις αποφάσεις που αφορούν την κοινή πορεία του ζευγαριού;\nΠώς θα σε κατακτήσω;\nΠώς θα διασφαλίσω την συναισθηματική σου εξάρτηση από εμένα;\nΠώς θα σε κάνω να υποφέρεις μακριά μου;\nΠως θα σε πείσω πως είμαι ό,τι καλύτερο σου έχει συμβεί;\nΠώς θα χρησιμοποιήσω το παιχνίδι των ενοχών και των τύψεων για να σε κρατώ δέσμιο για πάντα;\nΠώς θα χρησιμοποιήσω τις αδυναμίες μου και το εύθραυστο της γυναικείας μου φύσης για να σου δημιουργώ τη ψευδαίσθηση πως είσαι σωτήρας και προστάτης μου;\nΠώς θα σε κάνω να αισθάνεσαι σπουδαίος για να έχεις τη ψευδαίσθηση πως δίπλα μου είσαι πιο δυνατός;\nΠώς; Πώς; Πώς!\nΕίδες πόση δύναμη έχει τελικά η ανασφάλειά σου; Μην την υποτιμάς, είναι ικανή για όλα. Είναι ο μεγαλύτερος εχθρός της σχέσης σου. Μπορεί εσύ να νομίζεις ότι μπαίνοντας σε μια σχέση η ανασφάλεια σου θα καταλαγιάσει, αλλά έκπληκτη συνειδητοποιείς ότι εκείνη θεριεύει. Είναι ο μεγαλύτερος εχθρός σου. Είναι το δηλητήριο που σε γέμισαν γονείς, δάσκαλοι, φίλοι, τα κοινωνικά πρότυπα και πρέπει, στα οποία ενδεχομένως αισθάνεσαι πως δεν ανταποκρίνεσαι επαρκώς και νιώθεις μικρή, λίγη, ασήμαντη. Κι όταν κάποιος τολμήσει να σε διαψεύσει, προσφέροντάς σου τη συντροφιά και την αγάπη του, γίνεσαι καχύποπτη. Δεν πιστεύεις πως αξίζεις την αγάπη του, σίγουρα σε κοροϊδεύει, ενδεχομένως θέλει να σε εκμεταλλευτεί, πιθανότατα κάτι δεν πάει καλά και με τον ίδιο. Γνωρίζεις καλά πως η ανασφάλειά σου είναι η πηγή της αδυναμίας σου. Αυτό που δε γνωρίζεις είναι πως η ανασφάλειά σου τρέφει το εγώ σου. Το τρέφει, το γιγαντώνει και σαν αποτέλεσμα φτιάχνει ένα τεράστιο, κομπλεξικό εγώ που πρέπει πάση θυσία να επιβιώσει και να επιβληθεί μέσα στη σχέση μέσα από ατελείωτα παιχνίδια εξουσίας. Ένα απαίσιο κοκτέιλ αισθημάτων κατωτερότητας και ανάγκης για επιβεβαίωση είναι η απόλυτη συνταγή για την καταστροφή της σχέσης σου. Μπορεί να μην το συνειδητοποιήσεις ποτέ. Σε αυτήν την περίπτωση είσαι η μεγάλη χαμένη των παιχνιδιών που εσύ η ίδια στήνεις.\nΣταμάτα να παίζεις. Δεν αντέχω άλλο να σε βλέπω να χάνεις.\nBy ΙΛΙΑΝΑ | Published 11.7.12\nΚουτιά, άλμπουμ, στικάκια, σκληροί δίσκοι, φωτογραφίες παντού. Ικαρία 2007, Βερολίνο 2008, Γενέθλια Μαρίας, Εκδρομή στην Άνδρο, Cardiff 2003, Καλαμάτα-Πάσχα 2009, Παράσταση χορού 2011. Φωτογραφίες παντού. Γιατί τις τραβάς όλες αυτές τις φωτογραφίες; Να τις κάνεις τι; Πόσο δέσμια σε κρατάνε; Βλέπεις ένα όμορφο χαμόγελο και το απαθανατίζεις. Γιατί; Τι νόημα έχει; Ένα χαμόγελο στο τώρα που την επόμενη στιγμή θα ανήκει στο παρελθόν. Πρόλαβες να το απαθανατίσεις. Πρόλαβες όμως να το ευχαριστηθείς, να το ζήσεις; Πας διακοπές με το αγόρι σου και κλειδώνεις σε εικόνες κάθε στιγμή. Γιατί; Γιατί τον φωτογραφίζεις; Στέκεται δίπλα σου, μπορείς να τον αγκαλιάσεις, να τον φιλήσεις. Γιατί τον φωτογραφίζεις; Για να τον χαζεύεις όταν λείπει, όταν θα έχει πια φύγει; Γιατί; Αφού δε θα είναι πια εκεί. Θα ανήκει στο παρελθόν μαζί με ένα βουνό φωτογραφίες.\nΚρατάς μετά από χρόνια ένα σωρό φωτογραφίες, κι ενώ αισθάνεσαι πως σε κρατάνε πίσω και θες να τις ξεφορτωθείς όλες, από την πρώτη έως την τελευταία, δεν το τολμάς. Φοβάσαι πως αν τις διαγράψεις θα είναι σαν να καταστρέφεις και το τελευταίο ίχνος της κοινής σας πορείας. Μακάρι να ήταν τόσο εύκολο. Γιατί δεν τις διαγράφεις; Γιατί τις κρατάς; Τι φοβάσαι; Γιατί φυλάς το παρελθόν σου; Γιατί δεν το αφήνεις εκεί που ανήκει; Γιατί το αναζητάς, το θυμάσαι, το συντηρείς; Πότε θα σταματήσεις να πηδάς από το παρελθόν στο μέλλον, αγνοώντας το παρόν; Αγνοώντας τη ζωή. Το παρελθόν δεν έχει ζωή πια, το μέλλον όχι ακόμα. Η ζωή υπάρχει μόνο στο παρόν. Κι επιτέλους ήρθε η ώρα να κάνεις λίγο χώρο στο σκληρό δίσκο. Να κατεβάσεις και το τελευταίο άλμπουμ το Red Hot Chili Peppers. Να δεις που θα φτάσει η ώρα της συναυλίας κι εσύ θα τραγουδάς ακόμα τα παλιά.\nBy ΙΛΙΑΝΑ | Published 10.7.12\nΈνα ταξίδι στη Νέα Υόρκη θέλω να πάω. Ένα ταξίδι, που έχω κάνει να φαντάζει τόσο δύσκολο. Σχεδόν ακατόρθωτο. Δηλαδή σε φάση που έχω εναποθέσει όλες μου τις ελπίδες στο ταξίδι του μέλιτος. Που προϋποθέτει, όπως καταλαβαίνεις, έναν γάμο. Στον οποίον η νύφη θα πρέπει να'μαι εγώ. Τόσο δύσκολο το έχω κάνει να φαντάζει. Σχεδόν ακατόρθωτο. Αν παντρευτώ, στο λέω, μην περιμένεις φουντωτά νυφικά, τούρτες και παραδοσιακά γλέντια. Σιχαίνομαι τις παραδόσεις του γάμου. Αλλά το ταξίδι του μέλιτος θα το κρατήσω. Για να μη λες ότι μηδενίζω τα πάντα. Θα πάω στη Νέα Υόρκη. Εκτός αν ο γαμπρός δε συμφωνεί. Στην περίπτωση αυτή θα πάω στη Νέα Υόρκη. Μόνη μου. Bachelor! Κι αυτό θα το κρατήσω. Κι αν μου τα έχουν πει σωστά, το bachelor το πληρώνουν οι φίλες της νύφης. Bachelor στη Νέα Υόρκη λοιπόν. Και να δεις που θα έχουν λακίσει όλες μέχρι τότε. Γιατί μέχρι να αποφασίσω να παντρευτώ, θα πρέπει να έχει αποφασίσει κάποιος άλλος να παντρευτεί εμένα. Και να είναι και τόσο ανοιχτόμυαλος που να δεχτεί να κάνω εγώ bachelor στη Νέα Υόρκη, ενώ εκείνος στην Αθήνα. Αυτός ανοιχτόμυαλος, εγώ όχι. Δεν αρέσουν στους άντρες οι ανοιχτόμυαλες γυναίκες, σου το υπογράφω. Εκτός αν είναι ανοιχτόμυαλες κατ'επιλογή. Όχι δική τους καλέ, του συζύγου. Αυτές δεν τις θέλω στο bachelor μου. Είναι τόσο καταπιεσμένες, που θα βγάλουν το άχτι τους στο ταξίδι και φοβάμαι μήπως μου κλέψουν τη δόξα. Δεν τις θέλω. Να μείνουν σπίτι να δοξάζουν τον άντρα τους. Εγώ πάω Νέα Υόρκη.\nBy ΙΛΙΑΝΑ | Published 9.7.12\nΤο Σάββατο έκανα επιτέλους το πρώτο μου μπάνιο. Η παραλία ήταν πακτωμένη, όπως ήταν άλλωστε αναμενόμενο, αλλά τα νερά ήταν δροσερά και καθαρά - ή τουλάχιστον έτσι έμοιαζαν. Δυο συμπεράσματα έβγαλα κάνοντας τις πρώτες βουτιές.\nΤο πρώτο, ότι αν απλώσεις επιμελώς ένα καλό αντηλιακό στο σπίτι πριν φορέσεις το μαγιό, δεν κινδυνεύεις να καείς, όσο δυνατός κι αν είναι ο ήλιος. Τελικά τα αντηλιακά είναι όντως αποτελεσματικά. Μάλλον τη ζημιά την παθαίνουμε το πρώτο μισάωρο, που μένουμε εκτεθειμένοι στον ήλιο γιατί περιμένουμε να απλώσουμε το αντηλιακό μετά την πρώτη βουτιά. Τουλάχιστον αυτό συνήθιζα να κάνω εγώ... Κι επίσης επειδή το βάζουμε τσάτρα-πάτρα και πάντα κάποια σημεία μένουν απροστάτευτα. Πάντως το Σάββατο και μετά από τέσσερις ώρες στον ήλιο, παραμένω ακόμα, ευτυχώς ή δυστυχώς, κάτασπρη!\nΤο δεύτερο, ότι είδα περισσότερους κώλους σε μια μέρα απ'ότι θα ήθελα. Σφριγηλούς, πεσμένους, μαυρισμένους, λεπτούς, χοντρούς, με κυτταρίτιδα, με ραγάδες, τα πάντα όλα. Καλά κάνετε κορίτσια, απελευθερωθείτε με όποιον τρόπο μπορείτε, αλλά το να θεωρείς ότι απελευθερώνεσαι την ίδια στιγμή που γίνεσαι ολοένα και περισσότερο δέσμια της οποιασδήποτε τάσης, είναι λιγάκι οξύμωρο, δε βρίσκεις; Προσωπικά δεν είδα μια παραλία γεμάτη απελευθερωμένες και sexy γυναίκες, είδα μια παραλία γεμάτη θύματα της μόδας.\nSome individuality people!\nBy ΙΛΙΑΝΑ | Published 3.7.12\nΚαλά μη νομίζεις πως ξέρω τι θέλω να γράψω. Δε ξέρω. Απλά rend-άρω.\nΑυτός ο Ιούλης είναι σκέτο δράμα. Εντάξει, θα περάσει, αλλά πότε; Δε είσαι και σίγουρη τι θα κάνεις τον Αύγουστο. Ζεσταίνεσαι, αλλά όχι κι ακριβώς, απλά νιώθεις λίγο βαριά τα πόδια σου κι αισθάνεσαι ότι πρήζονται (ευχαριστώ μαμά για το κληρονομικό αυτό χάρισμα) κι αναζητάς μια παραλία απεγνωσμένα, αλλά από την άλλη δε σου κάνει καθόλου κέφι να λιώσεις 40 λεπτά μέσα στο αμάξι για να βρεθείς σε μια πακτωμένη, μέτρια παραλία της Αττικής. Χμ, αυτή ήταν μια μεγάλη πρόταση. Και ταξιδεύεις νοερά σε εκείνη τη γαλήνια παραλία με τα λιγοστά δεντράκια στη Σέριφο μπροστά στο κάμπινγκ, που δε θυμάσαι και πώς την λένε, αλλά θυμάσαι πόσο σου είχε αρέσει το 2001 που βρέθηκες εκεί. Και μάλλον, με βάση τις προτιμήσεις της παρέας, θα ξαναβρεθείς εκεί και πάλι φέτος. Σ'αυτήν την παραλία, θυμάσαι, καθιέρωσες το θαλάσσιο στρώμα στις διακοπές. Απαραίτητο αξεσουάρ. Δένεις σχοινάκι στη μια του άκρη, δένεις την άλλη σε μια σημαδούρα και κοιμάσαι γλυκά με το πλίτσι πλίτσι της θάλασσας, ενώ παράλληλα μαυρίζεις δίχως να καίγεσαι. Σκηνή, στρώμα, βουτιά. Δε χρειάζεται καν να ανακαλύψεις τις υπόλοιπες παραλίες του νησιού. Θα τη βγάλεις εκεί.\nΚαι φαντάσου λέει να πας και η παραλία να μην έχει καμία σχέση με την αίσθηση που σου είχε αφήσει τότε. Φαντάσου να την έχεις εξιδανικεύσει στο μυαλό σου και μόλις την αντικρίσεις να απογοητευτείς. Γιατί τότε ήσουν κι ερωτευμένη και τα έβλεπες όλα μέσα από ροζ γυαλιά. Ήσουν και 21. Βασικά αυτό, χέσ'τον έρωτα. Ήσουν 21. Τίποτα δεν έχει μείνει ίδιο. Δηλαδή παίζει ακόμα και να έχεις ψηλώσει από τότε. Ή παχύνει. Τέλος πάντων.


ΝΑΡ- ΚΟΜΜΟΥΝΙΣΤΙΚΗ ΑΠΕΛΕΥΘΕΡΩΣΗ στην Ήπειρο : ΤΗΝ ΚΡΙΣΗ ΝΑ ΠΛΗΡΩΣΟΥΝ ΟΙ ΚΑΠΙΤΑΛΙΣΤΕΣ!\nΌΛΟΙ-ΕΣ ΣΤΗΝ ΠΑΝΕΛΛΑΔΙΚΗ ΓΕΝΙΚΗ ΑΠΕΡΓΙΑ ΣΤΙΣ 2 ΑΠΡΙΛΗ\nΚυβέρνηση, κεφάλαιο και ΕΕ επιβάλουν την ληστρική επίθεση στους εργαζομένους με το Σύμφωνο Σταθερότητας και την επιτήρηση, απαιτούν νέα μέτρα λιτότητας και ζητούν να αυξηθούν τα όρια συνταξιοδότησης των γυναικών έως και… 17 χρόνια και ακόμη σχεδιάζουν τη μετατροπή της ασφάλισης των δημόσιων υπαλλήλων από κοινωνική σε επαγγελματική!\nΤαυτόχρονα, χέρι-χέρι με τον Καρατζαφέρη προωθεί αστυνομικά μέτρα για να πάρει τη ρεβάνς από την εξέγερση του Δεκέμβρη και με τα μέτρα για την κουκούλα και το άσυλο στα ΑΕΙ προετοιμάζει νέες εφόδους στα δικαιώματα των εργαζομένων και της νεολαίας.\nΉρθε η ώρα η εργατική οργή και αγανάκτηση να γίνει συνεχής πανεργατικός αγώνας. Στο δρόμο που άνοιξε η εξέγερση στην Γουαδελούπη και η εργάτες στη Γαλλία με τα τρία εκατομμύρια που πλημμύρισαν τους δρόμους.\nΗ πραγματική διέξοδος ΔΕΝ ΒΡΙΣΚΕΤΑΙ ΣΤΗΝ ΣΥΝΑΙΝΕΣΗ ΚΑΙ ΣΤΙΣ ΣΥΜΦΩΝΙΕΣ ΜΕ ΤΟ ΣΕΒ , ΟΥΤΕ ΣΤΗΝ ΤΑΞΙΚΗ ΣΥΝΕΡΓΑΣΙΑ ΟΠΩΣ ΚΑΝΕΙ Η ΗΓΕΣΙΑ ΤΗΣ ΓΣΕΕ-ΑΔΕΔΥ. Ή όπως πράττει η ντόπια ηγεσία του ΕΚΙ παρέα με ΠΑΜΕ που αρνούνται το οριζόντιο ταξικό αγωνιστικό συντονισμό των σωματείων. Είναι ώρα για άμεση κλιμάκωση των αγώνων για να σταματήσει τώρα η αντεργατική επιδρομή.\nΗ πραγματική διέξοδος βρίσκεται στην αδιάκοπη πάλη για την ανατροπή της κυβέρνησης των δολοφόνων, της λιτότητας, της ανεργίας , της εργοδοτικής τρομοκρατίας. Βρίσκεται στον αγώνα για την ανατροπή της επίθεσης του κεφαλαίου και της πολιτικής της ΕΕ. Βρίσκεται στον αγώνα ενάντια σε κάθε διαχειριστή του συστήματος , όπως είναι το ΠΑΣΟΚ ή τμήμα του ΣΥΝΑΣΠΙΣΜΟΥ που ονειρεύεται να γίνει «τσόντα» σε μια κυβέρνηση μαζί με το ΠΑΣΟΚ.\nΑπαιτείται ρήξη με τους «νόμους της αγοράς» και την αστική πολιτική. Ρήξη με τα «προγράμματα σταθερότητας» των διεθνών οικονομικών οργανισμών (ΔΝΤ, ΠΟΕ, ΟΟΣΑ) και της Ευρωπαϊκής Ένωσης, στην προοπτική της συνολικής αμφισβήτησης και ανατροπής της κυρίαρχης πολιτικής και του ίδιου του καπιταλισμού.\nΧρειάζονται όχι «προτάσεις» για τη διάσωση του συστήματος, αλλά αιτήματα που να αντιστοιχούν στις ανάγκες και τα δικαιώματα της εργαζόμενης πλειοψηφίας Η ελπίδα βρίσκεται στην αντικαπιταλιστική προοπτική, στην πάλη για μια κοινωνία χωρίς εκμετάλλευση και καταπίεση.\nΟ Δεκέμβρης έδειξε τις δυνατότητες για μια συνάντηση και συμπόρευση ανάμεσα στην εξεγερμένη νεολαία και το εργατικό κίνημα. Ο πρωτόγνωρος οριζόντιος συντονισμός σωματείων στην αλληλεγγύη στην Κωνσταντίνα Κούνεβα δείχνει δρόμους για την ενότητα και την αλληλεγγύη μέσα στους αγώνες. Στην απεργία και στην πορεία στις 10 Δεκέμβρη σε αντίθεση με τη στάση του υποταγμένου συνδικαλισμού φάνηκαν αγωνιστικές διαθέσεις που υπάρχουν στους εργαζομένους. Η εξέγερση της φτωχομεσαίας αγροτιάς έδειξε ότι αγωνιστικές διαθέσεις υπάρχουν σε όλη την κοινωνία. Οι εργαζόμενοι των εργοστασίων που κλείνουν δεν πρέπει να μείνουν μόνοι. Με απεργίες, διαδηλώσεις και καταλήψεις εργοστασίων που κλείνουν να κλιμακώσουμε την αντεπίθεση των εργαζομένων. Δεν θα πληρώσουμε εμείς τη δικιά τους κρίση!\nΟΛΟΙ ΣΤΟ ΔΡΟΜΟ- ΟΛΟΙ ΣΤΗΝ ΑΠΕΡΓΙΑ\n· Όχι στην ανεργία - Νομοθετική απαγόρευση των απολύσεων. Να απαλλοτριώνονται απ’ το δημόσιο με εργατικό-λαϊκό έλεγχο, χωρίς αποζημίωση οι επιχειρήσεις που κλείνουν ή μετεγκαθίστανται. Προσμέτρηση της ανεργίας στο συντάξιμο χρόνο. Να σπάσει τώρα η λιτότητα – γενναίες αυξήσεις – 1400 ευρώ κατώτατο μισθό – Καταγγελία της άθλιας συλλογικής σύμβασης ΓΣΕΕ – ΣΕΒ. Νέα συλλογική σύμβαση εργασίας με βάση τις σύγχρονες ανάγκες και τα δικαιώματα.\n· Λιγότερη δουλειά, μόνιμη και σταθερή δουλειά για όλους. 35ωρο χωρίς μείωση των αποδοχών.\nΚαμιά ενίσχυση στις τράπεζες – να αυξηθούν οι δαπάνες για υγεία, παιδεία, ασφάλιση. Δημόσιο τραπεζικό σύστημα με εργατικό έλεγχο και χωρίς αποζημίωση, ενάντια στον αντιλαϊκό ρόλο ιδιωτικών και ‘κρατικών’ τραπεζών. Πάγωμα των επιτοκίων και των χρεών για στεγαστικά δάνεια. Να απαγορευτούν οι πλειστηριασμοί κατοικιών. Καμιά μείωση των δημόσιων δαπανών για να πληρωθεί το ληστρικό «δημόσιο χρέος.\n· Δημόσια ασφάλιση για όλους, με μείωση των ορίων συνταξιοδότησης, με αυξήσεις των συντάξεων, έξω από το χρηματιστηριακό τζόγο, για επιστροφή όλων των κλεμμένων στα ασφαλιστικά δάνεια.\n· Να καταργηθεί τώρα το σύμφωνο σταθερότητας. Να μην εφαρμοστεί τώρα η οδηγία Μπολκενστάιν της ΕΕ καθώς και οι πρόσφατες αποφάσεις της για το 65ωρο.\n- Γενικές συνελεύσεις στους τόπους δουλειάς και αποφάσεις για αγωνιστικές κινητοποιήσεις διαρκείας.\n-Καταλήψεις των επιχειρήσεων που κλείνουν ή απολύουν μαζικά, απαιτώντας κρατικοποίησή τους χωρίς αποζημίωση με εργατικό έλεγχο.\n-Κοινό μέτωπο αγώνα των εργαζομένων. Οριζόντιος αγωνιστικός συντονισμός των πρωτοβάθμιων σωματείων. Έλεγχος των αγώνων από τη βάση των εργαζομένων. Ίδρυση νέων σωματείων σε χώρους χωρίς συνδικαλιστική έκφραση.\n- Ενιαία συνδικαλιστική έκφραση όλων των εργαζομένων. Ένταξη των ελαστικών εργαζομένων (συμβασιούχοι, stage, ενοικιαζόμενοι) στα σωματεία κάθε κλάδου. Οι απολυμένοι και οι άνεργοι να παραμένουν μέλη των σωματείων.


«Δεν μπορούμε να αντιμετωπίζουμε όλα τα θέματα σε αυτόν τον τόπο αποσπασματικά. Δεν μπορούμε να ξεχνούμε ότι ο Περιφερειάρχης Πελοποννήσου, κ. Πέτρος Τατούλης ήταν εκείνος που έκρουε τον κώδωνα του κινδύνου για την άθλια κατάσταση του προγράμματος, το οποίο και τελικώς παραλάβαμε, τον χαμηλό δείκτη εντάξεων και την ανωριμότητα των ενταχθέντων έργων.\nΚαι γι αυτόν τον λόγο, θέλαμε να έλθει η αρμοδιότητα σε εμάς από την 1η Ιανουαρίου του 2011 και όχι έξι μήνες μετά. Ασφαλώς και σε έξι μήνες δεν μπορούν να γίνουν θαύματα. Ωστόσο, θαύματα έγιναν. Και αναφέρομαι σε δύο πράγματα, τα οποία δεν λαμβάνουν υπ’ όψιν τους οι αναφορές του υπουργείου Οικονομικών που έρχονται στο φως της δημοσιότητας.